NGA tusemberedde okutuuka mu nnaku za Ssekukkulu alina bizinensi naddala entono okyayinza okukyusa mu bukodyo bw'obadde weeyambisa okutunda ebintu byo n'osobola okwenogera kaasi awera omwaka nga tegunnaggwaako. John Ssengonzi omukugu mu byenfuna okuva ku Naalya Secondary School agamba nti, mu sizoni eno buli muntu alina bizinensi aba yeesunga kukola ssente kumpi akubiseemu mwezo z'abadde akola.\nNaye bangi balemererwa okuzikola olw'enzirukanya y'emirimu gyabwe etetambula na kiseera kiriwo ate ng'abaguzi baba baagala okufuna ebintu ebirungi, nga n'abitunda yeeyisiza ddala mu mbeera eraga nti tuli mu kiseera kya njawulo. Buli lw'oba mu bizinensi olina okukyuka n'embeera eriwo, ate n'omanya n'abantu bye baagala okukozesa mu kiseera kye baba balimu olwo naawe kw'osinziira okusuubula ebintu, ekyo bwe kikulema Ssekukkulu eba egenda kuggwaako ng'ogyevuma nti nga tolina ssente ze wakolamu.\nOBUKODYO BW'OLINA OKWEYAMBISA OKUTUNDA EBINTU MU SIZONI YA SSEKUKKULU\n1Timba edduuka lyo oba awantu wonna w'okolera walabike bulungi nga kasitoma bw'atuukawo ne bw'aba si waakukyama asikirizibwa okujja n'akugulako ekintu.\nKino oyinza okukikola nga weeyambisa bbaluuni n'ozeetoolooza bizinensi yonna oba okufuna akati ka Kulisimasi n'okatimbako ebimuli ebyakaayakana. Kino bw'okikola mu kiseera kino kye tuyingidde ennyingizaayo gy'obadde ofuna ojja kulaba nga yeeyongeddeko. 2 Sala ku muwendo gwa ssente z'otunda ebintu byo.\nKino osobola okukikola bwoti, nti Ssinga kasitoma agula ebintu nga biwerako omusalirako ku ssente z'alina okukuwa. Wabula olina okulaba ng'amagoba osigala ogafuna bulungi. Kino kigenda kwongera okukuleetera bakasitoma abalala kubanga gw'osaliddeko y'agenda okukuleetera abantu abalala bakuwe ssente.\n3 Suubula ebintu ebitambula era ebiri ku mutindo ate nga bituukana ne sizoni ya Ssekukkulu. Bwe kiba kiteeteeyi kya mwana muwala kirina okuba nga ddala kirabika bulungi nga bw'akyambala buli omu asigala amunyeenyeza mutwe. Kino kijja kusikiriza abantu okukugulako ebintu nga ne bw'omuseera asigala akuwa ssente kuba aba akyagala.\n4 Yambako bakasitoma bo okulonda n'okugula bye baagala. Ssinga olaba nga kasitoma alonda ekintu ekitagenda kumunyumira mugambe akyuseemu kubanga bw'anaakitwala n'akyambala n'atalabika bulungi aba tagenda kudda ate tasobola kukuleetera bakasitoma balala. Naye bw'alaba nga ky'omulondedde kirabise bulungi emikisa gy'okufuna bakasitoma abalala abakuleetere giba mingi ddala. Ate abaguzi bwe beeyongera ne ssente ng'ofuna.\n5 Yambala bulungi osikirize bakasitoma okugula by'otunda. Bw'oba mutunzi wa mmere weewale okujja mu bakasitoma ng'olabika bubi ate ne bw'oba mutunzi wa ngoye, yambalako bulungi kasitoma agende okukutunulako nga ddala osaanidde okumuguza olugoye.\n6 Weekenneenye abakozi b'okozesa mu kiseera kino. Bw'oba obadde ne b'otambula nabo okuva emabega tokemebwa kuwandiika balala, kubanga abakozi abasinga bagenda okujja nga baagala kufunamu ze bagenda okulya mu nnaku enkulu era bw'oteegendereza, kyangu okukubba bizinensi n'esigala nga nkalu Ssekukkulu n'ogiyitamu ng'onyiga biwundu.\n7 Bizinensi togireka mu mikono gya muntu mulala yenna. Ssinga okemebwa mu kiseera kino eky'ennaku enkulu bizinensi n'ogivaamu n'ogikwasa omuntu omulala tojja kufunamu kitegeera, ogenda kusigala ku muwendo gwa ssente gwe gumu gw'obadde ofuna b'okozesa bakusinge okufuna ssente. Naye ssinga onoosigala nga weddukanyiza buli kimu ogenda kufunamu nnyo kuba buli kimu ojja kuba okibalirira.\n8 Beera mu mbeera ya Ssekukkulu n'olulimi lw'okozesa lube nga lwogera Ssekukkulu. Olw'okuba omuwendo gw'abantu ogusinga ebiseera bya Ssekukkulu bwe bituuka baba tebaagala kuwulira kirala kyonna, kasitoma bw'ajja okukugulako ekintu n'asanga ng'embeera z'olimu tezikwatagana na zize kyangu nnyo okunoonya awalala w'anaafunira emirembe ezo ssente ne zikusuba.\n9 Sasula bulungi abakozi b'okozesa baleme kufuna mutima gubba bizinensi yo okugikaliza. Mu kiseera kino omukozi naye aba ayagala nnyo ssente asobole okusanyusa abantu be balinako obuyinza nga ssinga omusasula bulungi ajja kukola n'omutima gumu ng'ali mu bizinensi eyiye. Naye ssinga tosasula bakozi, ojja kubasikiriza okukubba sizoni ekusale.\n10 Fuba okulaba nga buli lw'onnyuka oleka obaze ebitabo byo naddala mu kiseera kino kye tuyingiramu ojja kuyambibwa okumanya oba amagoba geeyongera kulinnya oba nedda era bwe kiba nti tegalinnya osobole okusala amagezi engeri gy'olina okufunamu ssente mu kiseera kino. Mu ngeri y'emu ojja kwanguyirwa okumanya ssinga wabaawo ebintu ebibula nga tomanyi.\n11 Teekawo omutemwa gwa ssente gw'olina okutuukiriza buli lunaku. Okugeza, oyinza okugamba nti olunaku nteekwa okufuna 100,000/-. Kino kijja kukuyamba okuyiiya engeri zonna z'osobola okusikirizaamu bakasitoma okujja bagule by'otunda okulaba ng'ekigendererwa kyo kituukirira.\n12 Mu kiseera kino bw'oba n'ebyuma ebikuba myuziki teekako ennyimba eziraga nti ddala tuli mu kiseera kya Ssekukkulu kijja kukuyamba okusikiriza abantu okujja okukugulako ebintu kubanga ennyimba ezo ziteeka abantu mu mbeera eragira ddala nti bali mu nnaku nkulu era omuntu bw'alusanga nga balutaddeko tayagala kusimbula kuva weruli.\nGift Nakimuli omusuubuzi w'engoye e Kabuusu ku katale agamba nti; "Newankubadde edduuka lyange teriri mu kibuga wakati naye bakasitoma bange batandise okumbuuza ekiraga Ssekukkulu we nkolera.\nOkumanya kikola, ntandise okulaba abajja ne bangulago engoye naye nga bamaze kutunuulira dduuka lyange bwe lifaanana era waliwo omwami eyanguzeeko essaati n'ahhamba nti ekimukyamizza kwe kulaba edduuka nga lirabika bulungi. Olw'okuba ntandise okukiraba nti omuwendo gwa bakasitoma gutandise okweyongera hhenda kwongerera ddala okukola ebintu ebisikiriza bakasitoma bajje banguleko kubanga kyeraze lwatu nti mu kiseera kino ataafe ku bizinensi ye ayinza obutakola bulungi ssente mu Ssekukkulu."\nNisha Kaweesi omusuubuzi w'ebintu by'abakyala e Kasubi yagambye nti, akeetalo k'abantu okugula ebyetaago katandise, era kati naye atandise okutunda ssente eziwerako okusinga gye buvuddeko emabega. "Bwe ndabye guli gutyo ate nga ne bye bambuuza bingi bye sirina ne nsalawo nfune ssente nnyongeremu bye mbadde sirina kasitoma nga bw'ajja okugula olugoye nsobola okumugulizaako engatto, ensawo, essaawa awamu n'obukomo ate nga ne bw'aba ayagala galubindi asobola okuvaawo ng'azirina.\nKino nkikoze kinnyambe okutaayiza kasitooma bw'ajja ne ssente ate nneme kuwa balala mukisa kuzintwalako byonna by'ayagala abe ng'asobola okubiggya mu dduuka lyange era nsuubira nti we naamalirako ennaku zino enkulu nga waakiri nninawo ssente ze nkoze ezitegeerekeka\nâ€˜Abambala enkunamyo bakangavvulweâ€™\nâ€˜Abaguza abalimi ensigo enjingirire bakangavvulweâ€™


Bukedde Online - Ebitongole biwe abazannyi emirimu\nPoliisi eyongedde Cheptegei ennyota\nObukulembeze bw'ensambaggere bukyali mu lu...\nNNANKULU w'ekitongole kya KCCA, Dorothy Kisaka asaanye atandike okuwa abazannyi ba KCCA FC emirimu naddala abo abalina obuyigirize, kiraabu esobole okunywera n’okwekkiririzaamu.\nAbazannyi ba KCCA nga bajaganya olw'okuwangula ekikopo kya Super Cup gye buvuddeko\nGye buvuddeko Kisaka yakyalira kiraabu eno e Lugogo n'agisuubiza ebirungi omuli naye kennyini okulaba emipiira gya liigi n'egya CAF n'alaga nga bw'egenda okweyongera amaanyi.\nObwagazi bwa Kisaka eri kiraabu eno bunzijukiza Jennifer Musisi bwe yalina era ekyavaamu kiraabu kufuuka 'Ssaalongo', ekintu ekyali kyalema abaasookawo sso nga kiraabu nzito ate ng'ebaddeko n'abazannyi abalungi okuva lwe yatandikibwawo mu 1957.\nMusisi yalaga abazannyi n'abakungu bonna be yakola nabo omukwano ekyayamba okuggyawo olukonko olutera okubeerawo wakati w'abazannyi, abakungu n'abakulira ekitongole. Ensonga yokka gy'ataatunulamu yali ya kuwa abazannyi abasomye emirimu mu kitongole sso nga kyongera amaanyi, okwagala n'okufiiririra kiraabu yaabwe mu mbeera yonna.\nMister Jaberi Bidandi Ssali n'omugenzi Jack Ibaale enkola eno baagikolako, era abazannyi nga Godfrey Kisekka, Sam Ssimbwa, Tom Lwanga, Wilber Musika n'abalala baagifunamu era yakuumira nnyo abazannyi awamu nga tebaseguka.\nOlw'okuba Bidandi ne Ibaale baali bamanyi okuzimba abazannyi mu kisaawe n'ebweru waakyo, baazimba Kisekka n'atuuka n'okufuuka ssentebe wa kiraabu ate abamu ku bazannyi ne bafuuka abatendesi nga tebawanuuza b'ebweru', ekyayongera okukuuma ennono ya kiraabu.\nWadde omupiira gugudde nnyo olw'okuvuganya okutono mu bazannyi, kiraabu zonna ezaali ziwa abazannyi baazo emirimu omuli Coffee, UEB/UMEME, SCOUL, Nile, UCB, Bell n'endala, zaali nga nzibu okuwangulwa kubanga abazannyi baafunanga emisaala ebiri, ng'ogumu bwe gulwayo omulala gutuuka mu budde.\nBannamupiira bangi baali batidde nga bagamba nti Kisaka ayinza obutakolera kiraabu nga gwe yaddira mu bigere, naye nnavaayo mu muko guno nga Pulezidenti Museveni amaze okumulonda ne mbagamba nti naye mwagazi wa mizannyo mpozzi abanaamubeera ku lusegere be banaamwonoona.\nEbigambo byange ‘tebyansala' kubanga mu mwezi gumu nga Kisaka atandise emirimu yakyalira kiraabu, era kyansanyusa kubanga abakulira ebitongole bangi kiraabu baziwulira buwulizi nga ne gye zitendekebwa tebamanyiiyo. Wano Kisaka yayoolerawo obubonero, aba URA ebyammwe biri bitya?\nNdowooza nti Kisaka bw'anaazimbira ku bya Musisi, n'ayongerako eky'okuwa abazannyi emirimu obwasseruganda mu kiraabu bwakweyongera. Wabula tekisaanye kukoma ku bazannyi, naye kitwaliremu n'abakungu abamu kubanga guno gwe musingi kwe yazimbirwa.\nKiraabu z'ebitongole nnyingi ezaali ziyimirizaawo omupiira n'emizannyo emirala zaagwa olw'ensonga eziwerako, naye enkulu zaavanga ku ani aweereddwa okukulira ekitongole ekyo. Singa ne Kisaka abadde talina bwagazi eri KCCA FC nayo yandiserebye kubanga amaanyi gava waggulu.\nKisaka era asaanye awagire enteekateeka ya Bidandi ey'okulondera kiraabu eno ‘Board of Trustees' ejja okuyambako mu kuluhhamya olukiiko olufuzi ssaako okuwanirira kiraabu singa ekitongole kiba kifunyeemu ebizibu. Abalowooleza mu kuddukanya kiraabu obwannamunigina bamala biseera!\nOmuko guno nguwaddeyo eri Bidandi Ssali ne Ibaale abaayagala nga abazannyi nga abaana baabwe ne batuuka n'okubafuniranga emirimu mu kitongole kya KCC, Alex Kiseego ne Bakyayita Ssemugabi mu Coffee n'abalala.\nAbakungu abaliwo kati, lwaki mwagala nnyo okulya ku bazannyi ensimbi zaabwe okusinga okubazimba nabo bakulaakulanire wamu nammwe kubanga ebizimbe bingi bye muzimba ku nsimbi za bazannyi bo ne beerya nkuta!\nAbaavumye Besigye mwe mwamuleetedde obuteesimbawo - Ken Lukyamuzi\nAbavunaanibwa obuyeekera ebyabwe bikalubye


Bukedde Online - Abakolera ku ttaka lya Gavumenti beeyimiriddwa\nBy Wasswa B Ssentongo ne Steven Kiragga\nAdded 4th December 2020\nAbatuuze nga bali mu kkooti e Nabweru.\nOMULAMUZI ow'eddaala erisooka ku kkooti y'e Nabweru, Ssanyu Nalwanga Mukasa akkirizza abantu 17, abaakwatibwa ku ttaka lya Gavumenti erya Kawanda Research Centre nga basima amayinja okweyimirirwa nga buli omu asasudde ssente 50,000/-.\nBano baakwatibwa ku Lwokuna lwa wiiki ewedde nga basima amayinja mu kifo ekyagaanibwa.\nBaali baaweebwa ebbanga okuva mu kifo kino kyokka ne bagaana ekyawaliriza abaddukanya Kawanda Research Centre n'akulira NARO Dr. Ambroze Agona okuddukira ewa Lt. Col. Edith Nakalema alwanyisa obukenuzi abataase ku bantu abeesenza ku ttaka lya Gavumenti e Kawanda era ng'ono yakwatagana ne poliisi y'e Kawempe ne bagenda ne babakwata ne basimbibwa mu kkooti.\nBaggulibwako omusango ogw'okusaalimbira ku ttaka lya Gavumenti. Abatuuze abalala nga baakulembeddwa ssentebe w'eggombolola y'e Nabweru, Robert Maseruka Mute baagenze ku kkooti okulaba nga beeyimirira abantu baabwe wabula tebakkiriziddwa\nmunda mu kkooti.\nOmulamuzi Nalwanga asomedde abasibe emisango ebiri okuli; ogw'okwonoona obutonde bw'ensi n'okusaalimbira mu kifo ekitakkirizibwamu bantu kyokka gyonna baagyegaanye ne basaba omulamuzi abakkirize okweyimirirwa ekintu kye yakkirizza era ne beeyimirirwa buli omu ku kakalu ka ssente 50,000/-.\nWabula ye omusibe Rebecca Kasule ategeezezza nti, omwana we bwe baasibiddwa yafunye obulwadde mu kkomera.


Bukedde Online - Museveni alabudde ku nkung’ana ezimenya amateeka\nKamuswaga awabudde ku kufumbiza abatanneetuuka...\nObulumi mu kufuna densite\nPULEZIDENTI Museveni afulumizza ekiwandiiko ng’annyonnyola ku kuhhaana n’ebivvulu ebikkirizibwa mu mateeka. Omusasi waffe AHMED MUKIIBI afunzizza ekiwandiiko kino.\nBannayuganda n’okusingira ddala abazzukulu. Mbalamuzizza. Nkakakasa abasinga obungi mwayise bulungi mu Mazuukira, ng’okuggyako obuzzi bw’emisango obutono ng’okuttibwa kwa Dr. Catherine Agaba n’obubenje obwaguddewo.\nMpandiise okutangaaza ku nsonga ey’enkuhhaana okuyisa ebivvulu n’okutegeka ebivvulu by’ennyimba ebikkirizibwa mu mateeka. NRM ng’ewagirwa Bannayuganda nga bayita mu nkiiko eza RC yalwana era ekyanyweredde ku nsonga 10:\n1 Okuzzaawo demukolaase\n2 Okuzzaawo obukuumi bw’abantu n’ebyabwe\n3 Okunyweza obumu bw’eggwanga n’okumalawo obusosoze bwonna mu bantu olw’amawanga gaabwe 4 Okulwanirira n’okunyweza obwetwaze bwa Uganda\n5 Okuzimba ebyenfuna by’eggwanga ebyentegeredde era ebyemalirira\n6 Okuzzaawo n’okusitula omutindo gw’embeera z’abantu n’okuddaabulula ebyataagulwataagulwa entalo\n7 Okumalawo obuli bw’enguzi n’okukozesa obubi obuyinza\n8 Okutereeza ensobi ezaakolebwa ne kivaako ebitundu ebimu okusigalira\n9 Okukolagana n’amawanga ga Afrika amalala;\n10 Okugoberera enkola y’ebyenfuna egatta enkola endala zonna wamu. Ensonga nnamba 2 “Okuzzaawo obukuumi bw’abantu n’ebyabwe”. Mu bulumi obw’amaanyi ku ludda olw’abalwanyi (entuuyo n’omusaayi), tutuuse ku buwanguzi oluvannyuma lw’emyaka egisoba mu 50 egy’okulwana n’okulwanyisa abamenyi bw’amateeka Rwenzururu, Kony, ADF, FOBA, UPA, Kirimuttu, Karimojong ababba ente n’ebirala) bonna abafutiziddwa.\nOkusobola okutuuka ku buli nsonga ya Uganda ku nguudo eza kolaasi mu mirembe. Obungi bw’abantu bulinnye okuva ku bantu obukadde 14 mu 1986 okutuuka ku 41 olw’enteekateeka ennungi ey’okubagemesa. Mu kiseera ekyo ebyefuna bya Uganda byali byafa dda. Mu 1986, tewaaliwo sukaali, ssabbuuni, omunnyo, engoye n’ebirala.\nOlw’obutetenkanya bwa NRM enfuna yabbululwa kati Uganda y’emu ku nsi ezikulaakulanira ku sipiidi ey’amaanyi mu nsi yonna. Kino kivuddeko ssente eziva mu misolo okweyongera okuva ku buwumbi butaano mu 1987 okutuuka ku buwumbi 17,000 olwaleero.\nKyokka ssente ezo zonna teziyinza kusaasaanyizibwa ku byokwerinda n’obukuumi kubanga ebintu ng’enguudo biyinza okwerabirwa.\nEBISAASAANYIZIBWAKO SSENTE 1 Enguudo- obuwumbi 4,786.6 2 Amasannyalaze obuwumbi 2,438.2 3 Ebyenjigiriza obuwumbi 2,781.1 4 Ebyobulamu obuwumbi 2,310.1 5 Ebyokwerinda obuwumbi 1,967 6 Poliisi obuwumbi 616.3 7 Amazzi obuwumbi 1,265.8 Okussa ku mwanjo ebyenguudo, amasannyalaze, ebyenjigiriza, ebyobulamu tusobodde okutuuka ku birungi nga; oluguudo olwa koolaasi olwa mayiro 653 okuva Oraba mu Koboko okutuuka Cyanika – Bunagana mu Kisoro ku nsalo ya Congo – Rwanda. Oluguudo lwa mayiro 368 okuva Malaba – Busia okutuuka Mpondwe mu Kasese ne Lamia, Busunga mu Bundibugyo.\nDisitulikiti za Uganda zonna zirina amasannyalaze naddala ku bitebe byazo. Bino bitegeeza ki, ku ludda lw’okukuuma abantu n’ebyabwe? Ku bantu obukadde 41, mu nkola egobererwa ensi yonna, buli bantu 500 balina okukuumibwa omuserikale omu owa poliisi, ekitegeeza nti Uganda yandibadde n’abaserikale ba poliisi 82,000.\nSinga tokola tutyo, ssente ez’okukola enguudo n’ebirala zinaava wa? Waliwo obujulizi obulaga abantu ababba emisolo nga bayambibwako abali b’enguzi mu kitongole ky’omusolo naye abo bajja kukolwako naye nga tekinnabaawo tulina okutetenkanyiza mu buwumbi 17,000 ze tukuhhaanya gattako n’endala ze twewola ne tuweza obuwumbi 32,000 eza bajeti y’eggwanga.\nPoliisi kati erina abaserikale 43,000, nga bano kitundu butundu ku muwendo gwe twetaaga. Obutono bw’aba poliisi gattako enguzi bye bivaako emiwaatwa egyavaako ettemu ery’abantu nga ba Maseeka, Kagezi, Kawesi ne Kiggundu.\nAbatemu abaawamba Susan Magara twabazuula, baakwatibwa n’abamu battibwa mu kulwana okwali mu muzikiti. Ekibinja kya Kiddawalime e Masaka abatta abantu bataano mu bitundu by’e Masaka bonna baakwatibwa oba battibwa. Mu kaweefube ow’okuziba emiwaatwa, twasazeewo okuleeta tekinologiya – kkamera okulondoola mmotoka n’abantu.\nKu nsonga ey’enkuhhaana, ogwabadde omulamwa gw’ekiwandiiko kino, NRM esibidde ku bukuumi bw’abantu n’ebyabwe nga bwe kirambikiddwa mu nnyingo nnamba 2 ku nnyingo ekkumi eza NRM.\nBw’oba waakutegeka olukuhhaana oba okuyisa ebivvulu ng’olina ensonga eri mu mateeka, oteekwa okukwatagana ne poliisi okusobozesa olukuhhaana lwo oba ekivvulu kyo obutataataaganya mirimu n’okussa mu katyabaga abantu abalala n’ebintu byabwe.\nMukkaanye ne poliisi ku makubo bw’ekiba nga kyakuyisa bivvulu oba okukkaanya ku kifo singa olukuhhaana we lutegekebwa. Ekizibu kye tulina n’abantu ab’oludda oluvuganya kubuusa kino maaso ne baagala okutegeka enkuhhaana n’okuyisa ebivvulu okumpi n’obutale n’ebifo omuli abantu abangi.\nKino kikafuuwe NRM okukikkiriza , okwonoona ebintu by’abantu n’okussa obulamu bw’abantu mu bulabe. Kino anaakikola oba okugezaako okukikola nga Joseph Kony, Jamil Mukulu, Abakaramoja ababbi b’ente n’ebalala).\nMu biseera eby’Amazuukira nnalabye ku ttivvi Abakristaayo nga batambuza ekkubo ly’omusaalaba mu bitundu by’eggwanga eby’enjawulo, simanyi oba baakolaganye ne poliisi naye sirina mutawaana gwonna gwe nnawulidde ogwavudde mu kutambula kwabwe olw’ensonga nti, tebaabadde na bigendererwa bikyamu ate nga kyakoleddwa mu biseera eby’okuwummula ng’emmotoka ntono ku nguudo.\nOkulemera ku kuyisa ekivvulu mu katale oba ku luguudo olukwatiridde abantu kya bumenyi bw’amateeka tetusobola kukikkiriza. Tetuyinza kukkiriza ‘luutingi’ kudda mu Uganda, ‘luutungi’ eyasembayo yaliwo mu 1979, taliddamu kubeera mu Uganda nga NRM ekyaliwo Okukuba olukuhhaana, okuyisa ebivvulu oteekwa okubeera n’ensonga eri mu mateeka, tokkirizibwa kuyisa kivvulu oba okutegeka olukuhhaana ku nsonga etakkirizibwa mu mateeka– okusaasaanya obulimba, okwawulayawula mu mwanga n’okusaasaanya obukyayi.\nAbaakola ensobi ne bakkiriza ebintu ng’ebyo baakisasulidde. Mwalabye ettemu eryabadde mu New Zealand? Ate mu Sri Lanka gye buvuddeko, e Bufaransa, Bubirigi, mu Norway n’awalala.\nAte ekittabantu ekyali mu Rwanda? Ebizibu mu nsi ezo byatandikiriza mpola naddala okuva mu boogezi abajinga. Ku ntandikwa Gavumenti yalina okukwata ku nsonga ey’eddembe ery’okusinza naddala okulwanyisa okubuulira okw’okusiga obukyayi n’obulabe era ensonga twagikwata bulungi naye nga nalina obuzibu n’eddiini nansangwa (Abasiraamu, Abakatoliki n’Abkrisitaayo) abaali bafunvubidde nga balumiriza nti ekkanisa empya zibuzaabuza abantu.\nNnali siyinza kubeera mulamuzi wabula kye nasimbako essira nti okubuulira kwonna kuteekwa okugoberera amateeka ga Uganda. Noolwekyo bw’oba oyagala okutegeka olukuhhaana oba ekivvulu, oteekwa okubeera n’ensonga eri mu mateeka, bw’osaasaanya obulimba, okuvumirira bamusigansimbi n’ebirala, tetujja kukuganya. Abanaabusa ensonga eno amaaso bagenda kukisasulira. Kimenya mateeka omuntu yenna okuvumirira enkulaakulana etuukiddwaako.\nWabula tetugaana waliwo obunafu wano na wali naye obunafu obuliwo bwa kiseera buseera. Omulabe wa Uganda oba omuntu atagoberera bigenda mu maaso y’ayinza obutasanyukira bituukiddwaako mu Uganda.\nMu kifo ky’okusekeeterera, osobola okugamba nti, Uganda ekyasobola okukola obulungi okusingako kati, naye okugamba nti, Uganda esereba era ebengeya obwo bumenyi bw’amateeka.\nWabula ssikkaanya n’ebikolwa ebya poliisi okukuba endabirwamu z’emmotoka ya Bobi Wine ne bazaasa. Bandibadde emmotoka bagisika okutuuka wonna we baabadde bamwagala\nMuseveni, Besigye ne Mbabazi bazze n’amaanyi leero mu Kampala


Omufumbe Ssenoga omu kubayiiya oluyimba lwa Kenya – ababaka\nHome Topic Omufumbe Ssenoga omu kubayiiya oluyimba lwa Kenya\nOmufumbe Ssenoga omu kubayiiya oluyimba lwa Kenya\nHome › Forums › Ababaka Website, Noticeboard and Off-Topic › Okulanga / Announcements › Omufumbe Ssenoga omu kubayiiya oluyimba lwa Kenya\nSeptember 10, 2008 at 10:21 pm #17285\nOmufumbe Ssenoga Zake omu kubayiiya oluyimba lwa Kenya afudde\nYADDE yamala emyaka 59 nga tali mu Buganda, Polof. George Senoga Zake, agenze okufa nga by’alese akoze bimufudde omuzira ataliiko awakanya. Ekimu ku by’alese akoze kwali kuyiiya luyimba lwa ggwanga erya Kenya.\nObulamu bwe bwonna bubadde bwa byafaayo era y’omu ku Baganda ababadde bamanyiddwa mu nsi yonna.\nMu 1956, kata asse Omuzungu eyali amusomesa enseko bwe yamusaba okwegatta ku ssomo erimanyiddwa nga Licentiate of Royals School of Music (LRSM).\nEssomo lino bw’olisoma ofuluma olina dipulooma ng’osobola okusomesa abayizi okuyimba. Dipulooma eno etwala ebbanga lya myaka esatu.\nOmusomesa bwe yawulira okusaba kw’omuyizi we yamukuba bibbo bya nseko. Yamugamba nti kkoosi gye yali yeepankako ekolebwa Bazungu bwatyo n’amuwa amagezi akole by’anaasobola.\nEnnyanukula eno teyamuterebula bwatyo n’amusuubiza nti tagenda kukoma ku kusoma kkoosi eno nga muddugavu, wabula agenda kugisomera mu mwaka gumu mu kifo ky’esatu ng’Abazungu!\nEra bino tebyakoma mu bigambo kuba yabituukiriza, kkoosi n’agikuba oluku mu mutwe. Kino kyamufuula omuddugavu asoose mu buvanjuba bwa Africa okukuguka mu kuyiiya ennyimba ssaako okuyita essomo lino.\nObukugu bwe obw’okuyiiya yabukola nga mu nnimi ez’enjawulo omuli Olungereza, Olulattini,Olufaransa n’Olugirimaani. Mu kiseera kino, essomo lino ery’okuyiiya ennyimba lisomesebwa mu Kampala Music School e Wandegeya wokka mu ggwanga.\nOkuweebwa ekifo, olina okuba ne satifikeeti ne dipulooma mu kuyimba. Bwe bamala okukola ebigezo, abigolola bamuggya mu kibiina kya Associated Board of Royal Schools of Music okuva e London mu Bungereza. Obwo bwe bukulu bw’essomo lino.\nSenoga yasomera Pulayimale mu Mengo Central n’agenda e Kings College Budo n’atandika okuyiiya ennyimba. Bwe yali akyali e Budo, ssematalo II n’abalukawo. Bwe yamaliriza siniya eyookuna ne yeegata ku ggye lya King’s African Rifles. Mu 1943, yagenda e Burma n’abalwanyi naye ng’omulimu gwe kuyimbiramu balwanyi bafune amaanyi nga tebannaba kutabaala mulabe. Mu 1946, yatandika bbandi gye yatuuma Kaawonawo Rhino Band ng’ekuba emiziki ekika kya JAZZ era yeeyasooka mu kitundu kino.\nBandi eno yagenda etabaala East Africa ng’esanyusa abantu era mu lumu ku ndaga ze yali akola, waliwo omuyimbi nnakinku amanyiddwa nga Phillip Foster eyamwegomba n’amwongerayo okusoma okuyimba e Kenya.\nEno gye yeegattibwako banne ne bayiiya oluyimba lw’eggwanga lya Kenya.\nBwe yali anyumyamu n’olupapula lwa The NewVision mu February wa 2006, Senoga yategeeza nti oluyimba teyaluyiiya wabula okulongoosa ebigambo ebyali mu luyimba lw’abantu abamanyiddwa nga Pokomo abasangibwa mu Kenya.\nMu kitabo kye “Folk Music of Kenya”, Senoga yawandiika nti; waaliwo olukiiko nga May 4, 1963, ne bassaawo akakiiko okuyiiya oluyimba lw’eggwanga. Ku kakiiko kwaliko abantu nga Peter Kibukosya, Thomas Kalume, Washington Omondi n’abalala. Twasooka okufuna ennyimba ssatu oluvannyuma ne tusalawo okugenda n’olwa Pokomo”.\nAgamba nti oluvannyuma lw’okulugezesa, baalukkiriziganyaako era nga September 25 ne 26, ne lukwatibwa ku lutambi mu Lungereza n’Oluswayiri. Olwali mu Luswayiri lwayimbibwa kkwaaya ya Railway Training School ng’ekulirwa Senoga ate olw’Olungereza ne luyimbibwa kkwaaya engatte omuli eya Alliance High School, All Saints Cathederal Nairobi, Graham Hyslop ne Alliance Girls School.\nSenoga agamba nti tebaawebwa yadde ekikumi wabula ku meefuga ga Kenya, Pulezidenti Jomo Kinyatta yamusiima n’aweebwa sikaala ya myaka esatu okwongera okukuguka mu kuyiiya ennyimba mu ttendekero lya Trinity College of Music e London.\nBwe yakomawo, yeegatta ku Kenyatta University College okumala emyaka 13 ng’asomesa ne bamufuula Polofeesa mu Yunivasite eno.\nOluvannyuma yakomawo mu Buganda mu maka ge ku Bayitababiri ku lw’e Ntebe. Ku myaka 84 gy’abadde nagyo, yandibadde awummudde naye kino yakigaana. Abadde agenda ku Yunivasite e Kyambogo n’agenda mu maaso n’okusomsa okuyimba, okuyiiya n’okuwandiika ennyimba buli lw’abadde afunayo akadde.\nSeptember 11, 2008 at 1:07 pm #19623


Kayanda M7 Yegumya mbu tewali amujjako – ababaka\nHome Topic Kayanda M7 Yegumya mbu tewali amujjako\nKayanda M7 Yegumya mbu tewali amujjako\nHome › Forums › Meeting Greeting & News Reports › Omw Africa / The African › Kayanda M7 Yegumya mbu tewali amujjako\nAugust 1, 2012 at 4:04 pm #18258\n‘Tewali asobola kuggyako Gavt’\nMinisita Migereko (ku kkono), Sipiika Kadaga ne Pulezidenti Museveni mu kuziika ebisigala bya Mbigita.\nBya DONALD KIIRYA NE B. WAISWA\nPULEZIDENTI Yoweri Kaguta Museveni asekeredde bannabyabufuzi abalowooza nti bajja kumaamulako Gavumenti eriko nga bayita mu kwekalakaasa kwe bakola mu ggwanga era n’agumya Bannayuganda nti tewali ajja kutabula mirembe gyabwe.\nBino Pulezidenti yabyogeredde mu kuziika ebisigala bya James Mbigiti eyattibwa abajaasi ba Idi Amin.\nMbigiti yali muyeekera wa Museveni bwe baali mu nsiko nga balwanirira okuzza emirembe mu Uganda era yazaalibwa mu 1932 n’attibwa era n’aziikibwa mu kyama mu limbo y’olukiiko lw’ekibuga Jinja mu 1973.\nEbisigala bye baaziikulwa mu limbo nga September 12, 2011 era byaziikiddwa mu maka ge ku kyalo Nabweya mu Ggombolola y’e Makuutu mu Disitulikiti y’e Iganga ku Lwamukaaga.\nPulezidenti Museveni yagambye nti bannabyabufuzi omuli Besigye ne Abdu Katuntu n’abalala abawakanya Gavumenti, okwekalakaasa kwe bakola tekujja kumaamulako Gavumenti eriko.\n“Mbu bagaala kuggyako Gavumenti, ani yabalimba nti Gavumenti yaffe egenda kuvaako nga muyita mu kwekalakaasa, wuuuuuuuuuu!!!!! Ebyo bya busirusiru,” Pulezidenti bwe yagambye abakungubazi abaabaddewo okwabadde ne Abdu Katuntu omubaka w’Essaza ly’e Bugweri ne bafa enseko.\nYeebuzizza nti, “Okwekalakaasa kugenda kugasa ki okuggyako okulinnya ennyaanya z’abantu mu butale era bannabyabufuzi abo nga Besigye tubakubamuko omukka omutono (ttiyaggaasi) okubakkakkanya n’okubaziyiza obutalinnya mu nnyanya z’abantu mu butale nga beekalakaasa”.\nPulezidenti yategeezezza nti omulimu gw’abavubuka n’abantu nga Katuntu beetaaga okukuuma eddembe mu ggwanga bave mu wolokoso gwe babungeesa ku laadiyo ssaako n’okutiisatiisa abantu.\n“Ndabula abavubuka abamala googera ku Gavumenti nga bali ku laadiyo ez’enjawulo nti musengejje ebigambo byammwe era bwe munaayitawo tujja kuvaayo tubakoleko mu mateeka,” Pulezidenti bwe yategeezezza.\n“Entalo ziri mu Sudan, Congo n’amawanga amalala naye wano mu Uganda tezisobola kubeerawo kuba tulina eddembe n’ebyokwerinda biri gguluggulu era tewali ayagala kudda mu ddukadduka eyaliwo mu myaka gy’edda,” Museveni bwe yagambye.


Ab’eMukono basattira, Mengo ebalagidde bajje ekitebe ku ttaka ly’ayo – Watchdog Uganda\nAb’eMukono basattira, Mengo ebalagidde bajje ekitebe ku ttaka ly’ayo\nSsentebe wa Disitulikiti ye Mukono Andrew Ssenyonda\nOKUVA Mengo lwe yawa abakulembeze ba Disitulikiti ye Mukono ekilagiro okwegula, oba okujja ekitebe kya Disitulikiti ku ttaka ly’ayo, ennaku zino bali ku bukenke nga ba kkansala baatuuse n’okukuba akalulu okukkiriza Ssentebe Andrew Ssenyonga agenda mu nteseganya ne Mengo.\nGye buvuddeko Katikkiro wa Buganda Charles Peter Mayiga yawandikira zi Disitulikiti zonna ezilina offiisi ku ttaka ly’obwaKabaka okwegula mu bifo mwe baateeka ebizimbe byabwe oba okubisengula bwe baba balemeddwa.\nMu lutuula lwa kkanso ya Disitulikiti olw’atuula nga 30 omwezi oguwedde ba kkansala baasika omuguwa ku nsonga ye ttaka nga abamu bagamba nti tebanamanya oba ettaka lya bwaKabaka oba lya Disitulikiti, era nga abamu baasaba basooke basomesebwe bategeere ani nanyini ttaka okuli ekitebe.\nekitebe kya Disitulikiti ye Mukono\nOluvanyuma Ssentebe Andrew Ssenyonga yabategeeza nti kituufu ettaka okuli ekitebe kya Disitulikiti lya bwaKabaka era nti bwe baba nga baagala enkolagana ennugi ne Mengo balina okuteesa nayo mu ngeri eya kisajja kikulu, ebawe liizi oba okwegula bafune ekyapa kyawo.\nWabula kino abamu ku bakiise nga bakulembeddwamu omukiise w’ebizinga bye Buvuma Asuman Muwummuza baali bakisimbidde ekkuuli nga bagamba nti basooke kutunula mu nsonga omuli ez’abesenza ku ttaka lino mu makubo agataali malambulukufu.\n“Banange tetwetaaga kumala biseera bingi ku nsonga eno kubanga mwenna mwalaba nga mukadde waffe Pulezidenti akwasa Katikkiro w’obwaKabaka bwa Buganda ebyapa, ebyapa ebyo byali bya mbuga z’amagombolola n’amasaza mu Buganda kati wano tuli ku ttaka ly’agombolola ya Mituba iv Kawuga, era kye tulina okukola kwe kulaba nga tuteesa ne mengo twegule oba tufune liizi” Ssenyonga bwe yanyonyola.\nOluvanyuma abakiise 15 baasalawo nti enteseganya ne mengo zigende mu maaso ate 12 ne bagamba balindeko basooke kunonyereza ab’esenza ku ttaka mu mankwetu.\nEkizimbe eky’ogerwako mwe muli offiisi ya Ssentebe, ey’akulira abakozi, ey’omumyuka wa Ssentebe, eya Sipiika n’abakozi abalala bonna.\nEttaka lino lye limu ku byapa 213 Pulezidenti Museveni bye yazaayo eri Obwakabaka bwa Buganda mu mwaka gwa 2014.\n5th April 2018 at 10:25\nMao: Minister Kibuule ordered police to beat, injure, unaddress, arrest Dr Bayiga


Katikkiro yeetabye mu kusabira omwoyo gw'omugenzi Mzeeyi Livingstone Ssonko taata W'Owek. Gaster Lule Ntake. - Radio Simba, The Best Luganda Station in the World !\nKatikkiro yeetabye mu kusabira omwoyo gw’omugenzi Mzeeyi Livingstone Ssonko taata w’omubaka mu Lukiiko lwa Buganda Owek Gaster Lule Ntake. Okusaba kubadde ku Uganda Martyrs Church e Katwe. Katikkiro asabye abantu okufaayo okulabirira bazadde baabwe baleme kukopperera byabazungu abatwala bazadde baabwe mu maka gyebalabirira abakadde nebabaleka eyo. Yeebazizza nnyo Oweekitiibwa Gaster Lule Ntake olw’okulabirira Taata we nga alabika bulungi obudde bwonna okutuusa lwavudde mu bulamu bwensi eno.\nOmulabirizi we Namirembe Rt. Rev. Wilberforce Kityo Luwalira yakulembeddemu okusaba.\nOmulangira Kassim Nakibinge, Ssaabaganzi, omukubiriza w’olukiiko lwa Buganda, ne Baminisita ba Kabaka ab’enjawulo, ababaka b’olukiiko kwa Buganda,okusaba bakwetabyemu.\nPrevious Pulezidenti Museveni mutaka e China\nNext Poliisi ekutte abadde yeyambisa ebyambalo byayo okubba Piki piki\nMps trash the proposed Electoral bills.


Bukedde Online - Poliisi ekyanoonya omulambo gw'omukozi w'eddwaaliro ly'e Lubaga\nAbeefuula abakozi mu kitongole ky'amazzi ne babba Abachina poliisi...\nOmutanda ayolekedde Mawogola okukuza amatikkira ge aga 21\nBabakutte n'emmundu enjingirire gye bakoze...\nPOLIISI eyungudde abakugu okuva e Ntebe mu kaweefube w’okuzuula omulambo gw’omwogezi w’eddwaaliro ly’e Lubanga, Joan Twizere Umimana 25, eyagudde mu mazzi ku biyiriro by’e Itanda Butagaya e Jinja ku Ssande.\nAduumira poliisi mu bukiikakkono bwa Kiira Samuel Madira yategeezezza nti abakugu ba lubbira eggulo baatuuse ku biyiriro ne bongera amaanyi mu kunoonya omulambo gwa Twizere. Abadde muwala wa Dr. Matias Habirule ow’e Mulago ne Pasikazia Nyiransaba omusomesa wa siniya nga b’e Kikaaya B Kisaasi.\nKigambibwa Twizere yakedde ku Ssande n’atwala nnyina ku kkanisa olwo ye n’ayolekera e Jinja ne mikwano gye Herman Katanda omuyizi mu st. James e Jinja okulambula ne balinnya mu lyato okwekuba ebifaananyi kyokka eyabadde abakuba bwe yaseeredde okugwa mu mazzi Twizere n’agezaako okumubaka bombi ne bagwamu oluvannyuma mukwano gwe baamunnyuludde.\nAkulira eddwaaliro ly’e Lubaga, Dr. Peter Kibuuka yategeezezza New Vision nti yasembye okulaba Twizere ku Lwokutaano nga bateeka emikono ku ndagaano ne kkampuni ezimba mu ddwaaliro n’akuba ebifaananyi bingi era y’abadde akulira pulojekiti eno ey’okuzimba n’okuginoonyeza ensimbi. Twizere yazaalibwa April 12, 1989 e Kololo.\nYasoma mawulire n’attikirwa mu 2012 e Makerere.\nYaweebwa omulimu gw’okwogerera eddwaliro ly’e Lubaga omwaka oguwedde.\nW’afiiridde nga baakamukakasa okubeera omukozi omujjuvu.\nBakyanoonya omulambo gw’omukozi w’eddwaaliro ly’e Lubaga\nWenger alabudde Emery ku Ozil\nMetesacker annyuse omupiira mu maziga


Okubatizibwa kw’omwoyo kyeki? Abakristaayobafuna ddi okubatiziba kw’omwoyo?\nOkubatizibwa kw’omwoyo kyeki? Abakristaayobafuna ddi okubatiziba kw’omwoyo? Okuddamu: Okubatizibwa kw’omwoyo omutukuvu kitegeeza Omwoyo wa Katonda bwagatta omukkiriza wamu ne Kristu era wamu n’abakkiriza abalala mu mubiri gwa Kristu omuntu bwalokolebwa. Okubatizibwa kw’omwoyo. Yokaana omubatiza(Makko 1:8), ne Yesu bayogera ku kubatiziba kw’omwoyo omutukuvu nga Yesu tanalinnya kugenda mu Gulu. “ kubanga Yokaana yabatiza n'amazzi; naye mmwe mulibatizibwa n'Omwoyo Omutukuvu mu nnaku si nnyingi.”(Ebikolwa 1;5). Ekisuubizo kino kyatukkirizibwa ku kulunaku lwa Pentekooti.(Ebikolwa 2:1-4); okusookera ddala. Abantu bajjuzibwa omutukuvu era ekanisa yali etandise.\n1 Abakkolinso 12:12-13 nkulu nnyo ku kubattizibwa kw’omwoyo mutukuvu: “ Kubanga mu Mwoyo omu fenna twabatizibwa okuyingira mu mubiri gumu, oba Bayudaaya oba Bayonaani,”. Wetegereze nti “ffena” twabattizibwa omwoyo mutukuvu—abakkiririza bonna bafuna okubatizibwa, ekifananyizibwako n’obulokozi, era si balondemu bokka abakifuna. Newankubadde Abaruumi 6:1-4 teyogera ku Mwoyo wa Katonda, enyonyola ngeri omukkiriza ekifo kyaberamu mu maso ga Katonda, engeri efananako ku 1 1Abakkolinso. “Kale tunaayogeza tutya? Tunyiikirenga okukola ekibi ekisa kyeyongerenga?\nKitalo. Abaafa ku kibi, tunaabeeranga tutya abalamu mu kyo nate? Oba temumanyi nga ffe fenna, abaabatizibwa okuyingira mu Kristo Yesu nga twabatizibwa kuyingira mu kufa kwe? Kyetwava tuziikibwa awamu naye mu kubatizibwa okuyingira mu kufa: nga Kristo bwe yazuukizibwa mu bafu.\nAmazima gano wamanga gamugaso nnyo okutuyamba okunyweza okutegerera kwafe okubatizibwa kw’omwoyo, Okusooka, 1 Abakkolinso 12:13 eyogera lunywe nti bonna babatizibwa, era nga bonna nga bwebawebwa omwoyo okunywa.(Omwoyo okubeera mu mukkiriza). Eky’okubiri, tewali mu byawandiikibwa, abakkiriza webagambibwa okubattizibwa n’omwoyo, mu mwoyo oba omwoyo, oba mu ngeri yonna okunoonya okubattizibwa omwoyo omutukuvu. Kino kitegeza nti bafuna omwoyo mutukuvu. Eky’okusatu, Abaefeeso 4:5 eyogera ku Mwoyo Mutukuvu. Eno bwebwa nga yensonga, okubattizibwa kw’omwoyo mutukuvu mazima buli mukkiriza akuyitamu nga bwekiri mu kukkiriza era ne mu Kitafe.\nMu kuwumbawumba, okubatizibwa kw’omyoyo mutukuvu kukola ebintu bibiri, 1) kutugatta ku mubiri gwa Kristu, era 2) kuteeka mu nkola okukomererwa kwaffe wamu ne Kristu. Okuba mu mubiri gwe kitegeza nti twazuukira wamu naye mu kuzibwa obuggya okw’obulamu(Abaruumi 6:4). N’olwekyo, tulina okukozesa ebirabo byaffe eby’omwoyo okuyamba omubiri okukola obulungi nga 1 Abakkolinso 12:13, Okufuna okubattizibwa kw’omwoyo omu kuyamba okukuma obumu mu Kanisa, nga bwekiri mu Abaefeeso 4:5.. Okusa ekimu ne Kristu mu Kufa, okuziikibwa, n’okuzuukira kwe okuyita mu kubattizibwa kw’omwoyo kunweeza okusobola okwawukana ku manyi ag’ekibi ekituula muffe era n’okutuyamba okutambulira mu bulamu obuggya.


Bukedde Online - Baleese abaana abalala mu lumbe lwa Matia Nsubuga Birekeraawo. Beyazaala e Canada ne London tebaaziise kitaabwe\nOmwana bamusaddaase ne bamuggyamu omutima\nAdded 25th December 2016\nBamulekwa abato okuli Peter Nsubuga ne Jacinta Nsubuga.\nOMUWENDO gw’abaana b’omugenzi Mathias Nsubuga gweyongeddeko oluvannyuma lw’okuleeta abaana abalala bana ne babanjula mu lumbe. Olukalala lwasoose kubeerako abaana munaana wabula bwe baaleese abaana abalala abana, olwo kwe kutuuka ku baana 12.\nMu be baayanjudde mwabaddemu n’omulenzi asembayo obuto ow’emyaka 12 era yabadde asibiddwa amafuvu (ekyayi mu kiwato) agasibwa bamulekwa.\nOno baamwanjudde nga Peter Nsubuga era ne banjula ne bamulekwa abalala: Steven Mubiru, Kevin Nsubuga, Marion Nankya (mukyala w’Omulangira David Wasajja), Richard Kizito, Simon Peter Nsubuga, Jacinta Namubiru, Josephine Nalwoga, Mathias Nsubuga, J.B Nsubuga, Gorret Birungi ne Bosco Mubiru.\nKevin Nsubuga, omu ku baana abakulu y’eyasomye amannya ga baganda be era n’asiima engeri kitaabwe gy’abakuzizzaamu, okubalabirira n’okubaweerera mu masomero amalungi. Nnamwandu Jennipher Nsubuga yasibiridde bamulekwa entanda okukolagana obulungi n’okweyisa obulungi baleme kuswaza linnya kitaabwe ly’akoleredde.\nAbaana ababiri okuli Nalwoga gwe yazaala e London teyeetabye mu kuziika kubanga yasangiddwa nnakawere era Nsubuga we yafiiridde yabadde ategese okugenda e London okulaba ku muzzukulu eyazaaliddwa n’okuyozaayoza muwala we.\nOmwana omulala gwe yazaala e Canada n’amuweera ddala amannya ge aga Mathias Nsubuga naye teyasobodde kuziika olw’entambula z’ennyonyi ezaakalubye mu biseera by’ennaku enkulu. Aba famire abalala baakuutidde abaana bonna okwagalana kubanga kitaabwe abadde abakuutira entakera okubeera obumu n’okukolagana obulungi.\nOlw’emirimu emirungi Nsubuga gy’akoledde Bukoto South gye yakiikirira ebisanja bibiri, Ssentebe wa Lwengo George Mutabaazi yagambye nti olukiiko lwa disitulikiti lwayisizza ekiteeso ekimubbulamu oluguudo.\nMu kusabira omwoyo gw’omugenzi okwasooseewo e Lubaga, Nnamwandu Jennipher Nsubuga yasoose kwanjula Jolly Akiiki gwe yayogeddeko nti, “Ono muganda wange bwe tuzaala abaana.” OKULONDA ANADDA MU KIFO KYA NSUBUGA KWA MWAKA GUJJA Ssenkaggale wa DP Nobert Mao yagambye nti ekifo kya Ssaabawandiisi w’ekibiina Nsubuga ky’aweerezzaamu obulungi okumala emyaka munaana ssi kya kujjuzibwa kati.\nMao yategeezezza abakungubazi abeetabye mu kuziika e Mmanja mu ggombolola y’e Kisekka mu Lwengo nti ng’ekibiina, baakutwala ekiseera nga bamukungubagira era okulonda anadda mu kifo ky’abaddemu kwakulowoozebwako mu mwaka ogujja.\nYasekeredde n’abeesunga ekifo ekyo nga n’olumbe lwa Nsubuga terunnaba kumala kwabizibwa n’abawa amagezi essira balisse ku kwefumiitiriza kw’ebyo omugenzi by’akoledde ekibiina, obwerufu n’obwesimbu, okuwuliriza buli muntu, obwegendereza n’obukkakkamu mu ngeri gy’abadde akwatamu ensonga.\nNsubuga yakubwa Puleesa ku Lwokutaano lwa wiiki ewedde ng’agenze ku Colline House okusisinkana nnyini yo Augustine Kasozi wabula ne bamutegeeza nti taliiwo. Yasannyalala oludda olwa ddyo lwonna n’amala ku kitanda ennaku bbiri, n’afa mu kiro kya Ssande era abasawo ne bategeeza nti bwe yasannyalala, omusuwa ogutwala omusaayi ku bwongo gwesiba ne kimuviirako okufa.\nYaziikiddwa abeebitiibwa bangi era Kabaka n’aweereza obubaka obusaasira obwasomeddwa Katikkiro Charles Peter Mayiga. Yafiiridde ku myaka 60 era we yafiiridde nga ye Ssentebe w’omukago ogugatta ebibiina by’obufuzi ebirina ababaka mu Palamenti, oguyitibwa IPOD.\nLwaki nnemeddwa okufuna olubuto\nBUKEDDE W'OLWOMUKAAGA YAFULUMYE DDA NG'ALIMU EBIKULU BINO\nMundeke nneenyweere natunze emmwaanyi..!\nOmwoleso gwa Harvest Money Expo gukomekerezeddwa. Gusitudde Ssekandi n'abanene abalala\n'Aboogera mwogere ng'enze n'ono 'jjajja'\nAmasomero, amakanisa, n'amabbaala biggaddwa


Bukedde Online - Museveni azzeemu okulumba Bobi Wine\nMuseveni azzeemu okulumba Bobi Wine\nBamukutte n'enjaga ng'agikwese mu kiwale munda\nMuhoozi yeegaanyi abamusaba okwesimbawo\nAdded 18th October 2017\nPULEZIDENTI Museveni alabudde abatiisaatissa bannaabwe ku by’okuggyawo ekkomo ku myaka gya Pulezidenti okukikomya oba ssi ekyo bajja kulaba akamufaamu.\nPulezidenti Museveni n'abamu ku babaka ba Palamenti e Namutumba.\nEra asomoozezza Bobi Wine ayanjule enteekateeka z’alina okuggya abavubuka mu bwavu ave mu kwogera obwogezi.\nNg’ali e Busoga ku Mmande, Mw. Museveni yawabudde nti ensonga ez’ennoongosereza mu Konsitityusoni ziteekwa okukubaganyizibwako ebirowoozo mu bukkakkamu nga tewali avuma oba okutiisatiisa munne.\n“Ennoongosereza mu nnyingo 102 (b) eya Konsitityusoni eteekwa okuteesebwako mu bukkakkamu, mu mirembe awatali muntu yenna kuvuma oba okutiisatiisa omulala”, Pulezidenti bwe yagambye.\nN’agattako nti buli alina ensonga ye, wa ddembe okugissa mu ddiiro n’ekubaganyizibwako ebirowoozo sso ssi kuvuma oba okutiisatiisa.\n“Njagala okulabula oyo yenna atiisatiisa abalala oba alowooza nti, asobola okutabangula emirembe NRM gye yaleeta nti awo yeerimba kubanga ekyo tekijja kusoboka.\nGavumenti eno ky’eriko ekitegeera era ekitegeeza”, bwe yagambye ng’asinziira ku ttendekero lya Kisiki College e Namutumba ku mikolo egy'okujaguza obuwanguzi bwa Mariam Naigaga eyaakalondebwa ng’omubaka omukazi owa disitulikiti eno (Namutumba) ekyali empya.\nKu mukolo guno, Pulezidenti Museveni kwe yatongorezza ebibiina kkumi eby’essomero, ekizimbe eky’ebitabo n’okusimba ejjinja awagenda okuzimbibwa ekisenge ky’enkiiko ne yeeyama okuwaayo obukadde 100 ku mulimu guno.\nYannyonnyodde nti emirembe Bannayuganda gye beenyumirizaamu kati, NRM yagirwanirira era nneetegefu okugikuuma obutiribiri obutazannyirwako muntu yenna n’agamba nti kikafuuwe omuntu yenna okutabangula Uganda.\nPulezidenti okuvaayo kiddiridde ebikolwa by’okutiisatiisa n’okukola effujjo ku bamu ku bawagira okuggya ekkomo ku myaka gya Pulezidenti mu Konsitityusoni. Yagambye nti ekyo kiteekwa okukoma kubanga NRM yaleeta eddembe buli muntu okwogera awatali amukuba ku mukono.\nNga tannagenda Namutumba, Pulezidenti yasoose Iganga ku kyalo Mulanga mu ggombolola y’e Ibulanku n’atongoza ekkolero lya Ngemeraku Investment Factory erikola amazzi g’okunywa n’okusogola omubisi mu bibala nga likozesa abantu abasuka mu 130.\nOmukolo gwetabiddwaako Nampala wa Gavumenti Ruth Nankabirwa n’ebikonge bya NRM okwabadde n’omubaka Brenda Asinde Suubi eyaakalondebwa okukiikirira disitulikiti y’e Igannga mu Palamenti ng’adda mu kifo kya Grace Hailat Kaudha Magumba eyafa mu July 2017.\nMUSEVENI ALUMBYE BOBI WINE\nPulezidenti yasoomoozezza abooludda oluvuganya era yanokoddeyo omubaka wa Kyaddondo East, Robert Kyangulanyi - Bobi Wine okuyamba abantu okweggya mu bwavu mu kifo ky’okutalaaga amawanga ageebweru.\nYagambye nti ababaka abooludda oluvuganya bamala ebiseera bingi ku hhendo mu mawanga ageebweru mu kifo ky’okudda mu bantu be bakiikirira okubayamba okweggya mu bwavu.\nYagambye nti NRM, yamala dda okufuna enteekateeka ezigenda okuyamba abantu okweggya mu bwavu n’asomooza Bobi Wine nti bw’aba alinayo enteekateeka ey’okuyamba abantu okweggya mu bwavu agyanjule.\nNRM erwanyisa obwavu ng’eyita mu nteekateeka ya Bonna Bagaggawale eya 'Operation Wealth Creation' gattako ensawo y’abavubuka eya 'Youth Livelihood Programme' ey’abakyala eya 'Women Fund' ne 'Innovation Funds'.\nEbibiina by'obwegassi biyiiseemu obuwumbi 2 mu bajeti ya 2017/2018\nAbeesimbyewo bayungudde ab'okukuuma obululu bwabwe\nLaddu ekubye mu state House n'etta omukuumi wa Pulezidenti Museveni\nAbayizi okugwa ebigezo oluusi kiva ku butamanya kusoma\nEbintu abasomesa n'abazadde bye balina okufaako obutafuula kusoma kibonerezo


Kigulu ekutudde Bunha mu Masaza g'e Busoga\nABAANA n'abavubuka ababeera mu bitundu by'omugotteko mu munisipaali y'e Nakawa basambira mabega nga jjanzi oluvannyuma lw'ekibiina ekiddukanya omupiira mu Bulaaya ekya UEFA okubawa ebikozesebwa mu mupiira.\nAba UEFA nga bayita mu kitongele kyabwe ekigaba obuyambi ekya UEFA Foundation baawadde abaana emipiira, obutimba, emijoozi, engatto n'ebintu ebirala ebikozesebwa mu kutendekebwa. Baabiyisizza mu kibiina kya Aliguma Foundation ekyabibakwasizza mu kaggulawo empaka za ‘Acholi Quarters Slum Soccer Tourament'.\nEmpaka zino, ezaatandise ku Lwomukaaga, zeetabiddwamu ttiimu 24 okuva e Naggulu, Mbuya ne Nakawa era ng'omuwanguzi wakuweebwa sseddume w'ente.\n" Mukuume empisa, mubeeraa bayonjo ate munnyikize emizannyo kubanga musobola okugyeyambisa a okuyitimuka n'okukyusa embeera z'obulamu bwammwe," Rita Aliguma, akulira Aliguma Foundation bwe yabakuutidde ng'abakwasa ebintu bino.\nAbakulira Abato Schools ne Shepherd House Junior School, baawaddeyo sikaala 20 eri abaana okuva mu kitundu kya Acholi quarters okutandika n'omwaka ogujja.\nAcholi Quarters Slums Soccer Tournament\nAbakugu bazudde obuzibu obuli mu Sitayiro yak'e Mbarara


Baibuli y'Oluganda - ENDAGAANO ENKADDE - 2 Ebyomumirembe 12\n2 Ebyomumirembe - Essuula 12\nAwo olwatuuka obwakabaka bwa Lekobowaamu bwe bwanywezebwa n'aba n'amaanyi, kale n'aleka amateeka ga Mukama, ne Isiraeri yenna wamu naye.\n2 Awo olwatuuka mu mwaka ogw'okutaano ogwa kabaka Lekobowaamu Sisaki kabaka w'e Misiri n'atabaala Yerusaalemi, kubanga basobezza Mukama,\n3 ng'alina amagaali lukumi mu ebikumi bibiri n'abasajja abeebagala embalaasi obukumi mukaaga: n'abantu abajja naye abaava mu Misiri nga tebabalika; Abalubimu n'Abasukkiyimu n'Abaesiyopya.\n4 N'amenya ebibuga ebiriko enkomera ebya Yuda, n'ajja e Yerusaalemi.\n5 Awo Semaaya nabbi n'ajja eri Lekobowaamu n'eri abakulu ba Yuda abaali bakuŋŋaanidde e Yerusaalemi olwa Sisaki, n'abagamba nti Bw'atyo bw'ayogera Mukama nti Munvuddeko, nange kyenvudde mbaleka mu mukono gwa Sisaki.\n6 Awo abakulu ba Isiraeri ne kabaka ne beetoowaza; ne boogera nti Mukama mutuukirivu.\n7 Awo Mukama bwe yalaba nga beetoowazizza, ekigambo kya Mukama ne kijja eri Semaaya nga kyogera nti Beetoowazizza; siribazikiriza: naye naabawaako okuwonyezebwa, n'obusungu bwange tebulifukibwa ku Yerusaalemi mu mukono gwa Sisaki.\n8 Era naye baliba baddu be; bamanye okuweereza kwange n'okuweereza kw'obwakabaka bw'ensi bwe kufaanana.\n9 Awo Sisaki kabaka w'e Misiri n'atabaala Yerusaalemi n'aggyayo obugagga obw'omu nnyumba ya Mukama n'obugagga obw'omu nnyumba ya kabaka; byonna n'abitwalira ddala: n'aggyayo engabo zonna eza zaabu Sulemaani ze yakola.\n10 Kabaka Lekobowaamu n'akola engabo ez'ebikomo okudda mu bifo byazo, n'aziteresa mu mikono gy'abaami b'abambowa abaakuumanga oluggi lw'ennyumba ya kabaka.\n11 Awo olwatuuka kabaka buli lwe yayingiranga mu nnyumba ya Mukama, abambowa ne bajja ne bazisitula, ne bazizza mu nju ey'abakuumi.\n12 Awo bwe yeetoowaza, obusungu bwa Mukama ne bukyuka okumuvaako, aleme okumuzikiririza ddala: era nate mu Yuda mwalabika ebirungi.\n13 Awo kabaka Lekobowaamu ne yeenywereza mu Yerusaalemi n'afuga, kubanga Lekobowaamu yali yaakamaze emyaka amakumi ana mu gumu bwe yatanula okufuga, n'afugira emyaka kkumi na musanvu mu Yerusaalemi, ekibuga Mukama kye yeeroboza mu bika byonna ebya Isiraeri okuteeka omwo erinnya lye: n’erinnya lya nnyina lyali Naama Omwamoni.\n14 N'akola ebyali ebibi, kubanga teyakakasa mutima gwe okunoonya Mukama.\n15 Era ebikolwa bya Lekobowaamu, ebyasooka n'ebyamalirwako, tebyawandiikibwa mu bigambo bya Semaaya nnabbi n'ebya Iddo omulabi ng'engeri bw'eri ey'ebitabo eby'okuzaalibwa? Ne wabanga entalo eri Lekobowaamu ne Yerobowaamu obutayosa.\n16 Lekobowaamu ne yeebakira wamu ne bajjajjaabe, n'aziikibwa mu kibuga kya Dawudi: Abiya mutabani we n'afuga mu kifo kye.


Bukedde Online - Taata n’omwana bafudde lumu;Omu bamuziise mu ntaana ya People power omulala mu ya NRM\nEngeri gy’olina okwewala okuferebwa ku ttaka...\nEntaana ya Bbosa baagisiize bimyufu ne Ey’omwana baagisiize kyenvu kyokka akasaalaba ne bakateekamu ebimyufu.\nKATEMBA abadde ku kyalo Namuyenje mu ggombolola y’e Nakisunga e Mukono mu kuziika taata n’omwana. Abakungubazi beeyawuddemu ebibinja bibiri; ekimu kye baayise ekya ‘People power’ ate ekirala nga kya NRM.\nKino kiddiridde George Bbosa abadde omuvuzi wa bodaboda ku Romano siteegi okufa oluvannyuma lw’okugwa ku kabenje bwe yatomereganye n’owa bodaboda omulala.\nMuwala we Nalumu ow’emyaka 8 olwawulidde nti kitaawe afudde naye n’azirika ekiddiridde kufa.\nOmulambo gwa Bbosa bwe gwabadde guggyibwa mu ggwanika e Mulago, gwawerekeddwa ebbiina ly’aba bodaboda erimanyiddwa nga Nsassagge Group nga bakutte ne bendera emmyuufu okuli ebigambo ‘PEOPLE POWER’. Era bwe baatuuse okumuziika, entaana ye ne bagisiiga langi emmyuufu.\nRose Nakayima, maama wa Bbosa bw’alabye kino naye n’asalawo entaana ya muzzukulu we Nalumu bagisiige langi eya kyenvu kubanga ye wa NRM ate n’omuzzukulu abadde munne nnyo. Abavubuka baasoose kukiwakanya naye ne bamala ne bakkakkana bwe babakkirizza omusaalaba gw’omu ntaana ya Nalumu okugusiiga langi emmyuufu.\nSsaalongo Ntale mukwano gwa Bbosa yagambye nti omugenzi abadde wa kisinde kya People power era kye baavudde bamuziika mu ngeri eno. Nakayima yagambye nti mutabani we abadde musajja mukozi ng’ate talina ky’akola nga tasoose kwebuuza.\nKansala wa Nabuti ku lukiiko lwa disitulikiti, Romeo Augustine annyonnyodde nti ekifo akabenje mwe kaagudde kifuuse akattiro n’asaba abavuzi b’ebidduka okwegendereza.\nggombolola y’e Nakisunga e Mukono,


AMAKULU G'AMANNYA - www.lugandalusogalugwerecommission.com\nAMANNYA g'Abaganda ag'ebika tegaamala gagwawo wabula galina ensibuko ng'agamu gava mu mirimu gye baakolanga amalala gava mu mizannyo n'amalala mu byafaayo bya Buganda oba mu mpisa n'obulombolombo. Laba gano wammanga:\nErinnya lino lya basajja abeddira Enkima nga liva mu kigambo okugerula ekitegeeza okukyusa ekintu. Edda waalingawo omusawo gwe baayitanga omugeruzi ng’ono agerula baana. Omukazi bwe yabanga n’olubuto olw’abalongo kyokka nga tayagala kuzaala balongo, omugeruzi yabagerulanga n’abakyusa, omu ne bamuzaala leero, omulala nga wayise ennaku ssatu oba wiiki oluusi n’omwezi nga omusawo bwe yalabanga. Olwo abaana baba tebakyali balongo. Mu kugerula kuno mwe muva erinnya Mugerwa eritegeeza okyusakyusa abaana abandibadde abalongo.\nBano baba baana bawala abeddira Olugave. Erinnya liva mu muddo oguyitibwa ebbombo oba ekibombo. Abalenzi batuumibwa Kibombo.\nLino liva mu kigambo ntwere nga guno guba mwenge ogwakasula olunaku olumu mu kinnya nga bagubisse, gwe guyitibwa entwere. Oyinza okugamba nti Katwere litegeeza omwenge ogwakasula olunaku olumu mu kinnya mwe bagubikkira.\nAbasajja abeddira Endiga be batuumibwa erinnya lino. Liva mu kigambo kusubula ekikozesebwa mu mulimu gw’okukomaga. Okusubula kwe kuyubuluza ekikuta ky’omutuba okuva ku muti ng’ogenda kukikolamu olubugo.\nLinnya lya basajja nga liva mu binsambwe ebyeyambisimbwanga mu kuzimba ennyumba nga bye bisiba emiti n’emmuli. Bimera mu bibira.\nErinnya lino lya basajja nga liva mu kigambo muwemba nga kino kimera balima kirime ne kivaako obusigo bwe bayita omuwemba nga guno bagukozesa mu kuyiisa omwenge.\nSSEKISAMBU NE KISAMBU:\nAmannya gano gava mu linnya eriweebwa ennimiro mw’omaze okukungula emmere n’ogireka awo nga tosizeemu kirala, ennimiro emale okuddamu obugimu. Kino kye bayita ekisambu era mwe muva amannya ago Kisambu ne Ssekisambu. Abawala babatuuma Nakisambu.\nLino liva mu ggobe nga bino bikoola bya mpindi bye bafumba ne bakaza n’oluvannyuma ne babisa okufunamu obuwunga bwe bayita eggobe era nga balulya nga nva bwe balussa mu binyeebwa oba okufukamu amazzi n’omunnyo n’olya.\nBano baba basajja nga liva mu kigambo mukaaku ekitegeeza ekikuta ky’omutuba ekimaze okuggyibwa ku muti nga kirinze kukolwamu lubugo. Kino kye kiyitibwa omukaaku era mwe muva erinnya Makaaku ly’oyinza okugamba nti litegeeza ekikuta ky’omutuba ekiggyiddwa ku muti.\nErinnya lino lya basajja nga liva mu linnya eriweebwa olubugo olumyufu lwe bafumbako mu ntamu nga tebannalwanika. Olubugo luno nalwo luyitibwa kimote.\nLUKENGE NE NALUKENGE:\nGano gava mu bulwadde bwa kakenge, nga buno bwe bukukwata owulira ng’alina amafumu mu lubuto olw’omukka oguba guyitiridde mu lubuto.\nLinnya eriva mu linnya eriweebwa ekinyonyi kye bayita nnunda oba kalooli oba mulengeranseenene nga gano gonna mannya ga kinyonyi kino.\nBaba basajja. Erinnya lino liva mu linnya ly’ekinyonyi ekiyitibwa enkambo.\nLiva mu kigambo enkuyo nga guno muti gwe babajja ne bagukozesa okuzannya omuzannyo gwe bayita okukuba enkuyo.\nErinnya lino liva mu kigambo ‘kutebuka’. M.B Nsimbi mu katabo Waggumbulizi agamba nti abantu ba Kabaka tebamusinga magezi. Kabaka okusinga abantu be amagezi kwe bayita okutebuka oba okuteba era mwe muva erinnya Mutebi eritegeeza omuntu asinga abalala amagezi.\nErinnya lino liva mu kigambo kusiita nga guno gwabanga muzannyo mu Buganda. Baafunanga ensigo emmyuufu eriko eriiso eriddugavu gye bayita ssiiti ne bagiziika mu nfuufu ne bagenda nga bakola entuumu z’enfuuFu ng’olina okuteeba entuumu mw’eri.\nLino lya basajja nga liva mu kigambo mugujo ekitegeeza ekisawo ky’effumu omuyingira omuti gwe bayita olunyago.\nKIGOZI NE NAKIGOZI:\nGano amannya gava mu lugoye oluyitibwa engozi. Engozi lwe lugoye olusitula omwana olumusookako nga yaakagwa. Olugoye luno lukulu nnyo era terumala gajaajaamizibwa, kubanga omuntu omubi bw’alukwatako ayinza okukola omwanawo ekibi. Mu ngozi eno mwe muva Kigozi ne Nakigozi. Kyokka waliwo abamu abatuuma Nangozi mu kifo kya Nakigozi.\nLino liva mu lulimi lwa mweso. Abazannya omweso empiki 10 baziyita kayiki era we wava erinnya Nakayiki ly’oyinza okugamba nti litegeeza empiki 10.\nLino liva mu kikalappwa ekibeeramu ekkovu ekiriyamba okwekuuma abalabe nakyo kye bayita essonko. Waliwo n’omuzannyo gwe bayita ssonko ng’abaguzannya bakongojja nga bwe bakasuka empeke oba akayinja.\nSSENTUMBWE NE NANTUMBWE:\nKu mubiri kuliko ekitundu kye bayita entumbwe nga bw’ova wansi ku kigere n’oyambuka nga tonnatuuka ku maviivi, awo wakati we wali entumbwe. Abaganda balina gwe bayita omwana ow’omu ntumbwe ng’ono baabanga bamutambulidde nga bamunyaze mu lutalo. Mu kitundu ekyo ekiyitibwa entumbwe mwe muva amannya Ssentumbwe ne Nantumbwe.\nLino litegeeza omuntu asawula oba ajjanjaba oba awonya abalala. Okuganga kwe kujjanjaba oba okuwonya oba okuziyiza endwadde.\nLUGGYA NE NALUGGYA:\nBeddira Ndiga. Mu maaso g’ennyumba abantu we bayita nga bajja awaka lwe luyitibwa oluggya era mwe muva erinnya Luggya ne Naluggya.\nEno yali mbwa ya Ssekabaka Ssuuna 1 ensajja era bwe yafa ne bagiziika e Najjanankumbi kyokka Ssekabaka Muteesa 1 bwe yalya obwakabaka abantu ne beemulugunya nti Ssuuna 1 yakola ekivve n’aziika embwa mu Buganda wakati. Muteesa 1 yalagira n’eziikulwayo ne bagiziika e Kawanda.\nKASAGGA NE NAKASAGGA:\nGano gava mu kigambo ‘kusagga’ ekikozesebwa mu lulimi lw’abayizzi. Abayizzi bwe bagenda ku ttale okuyigga nga bamaze okuziga ensolo, basiba ebitimba byabwe era ne beesengeka bulungi we banaagittira. Bwe bamala olwo abali mu kitundu ensolo gy’eri era gye baagala okugigoba batandika okusagga. Okusagga kwe kuwoggana okw’engeri zonna okugenderera okutiisa ensolo eve we yeekukumye edduke ng’eraga eri akasiriikiriro so nga y’eri ebitimba n’abaamafumu abagenda okugifumita. Mu kusaggula kuno oba okusagga mwe muva erinnya Kasagga ne Nakasagga era kuliko n’enjogera egamba nti ‘Bakusaggira okolola ak’obugoba k’oyagala?’’ nga lukozesebwa ku muntu gwe baba bayambako okufuna ekintu ate ye yennyini n’aleeta kiremya.


Bukedde Online - Salaamu Musumba alangidde ababaka ba Palamenti obufere\nSalaamu Musumba alangidde ababaka ba Palamenti obufere\nOmusawo bamukutte asenguka ekiro lwa bbanja...\nOmuzigu amuyiiridde asidi ng’ayingira ewuwe...\nOMUMYUKA wa Ssabawandiisi wa FDC Salaamu Musumba alangidde ababaka ba Palamenti ‘’obufere’’ n’ategeeza ng’ekibiina kino bwe kigenda okukolawo akatiisa singa ensonga y’okukyusa Konsityusoni okuggyamu akawaayiro ku kkomo ku myaka gya Pulezidenti enaaletebwa mu ddiiro.\nOmumyuka wa ssentebe wa FDC avunaanyizibwa ku bugwanjuba bwa Uganda Salaamu Musumba (ddyo) ng’alina byannyonnyola bannamawulire e Najjanankumbo. Ku kkono ye mumyuka wa Ssabawandiisi w’ekibiina Harold Kaija.\nAbadde ayogera mu lukung’ana lwa bannamawulire e Najjanakumbi n’alangira ababaka ba palamenti obufere. ‘’ Palamenti ya Zimbabwe esingira wala eya Uganda.\nEyaffe ya kifere. (Ababaka) balowooza waliwo kaki ke balya. Guno (ogw’okukyusa Konsityusoni) gwe munyago ogusinze okubakolera. Olaba baagala n’okwongera ekisanja kive ku myaka ettaano kidde ku musanvu.Ani yakibatumye.Ako akakiiko kafere.’’ bwe yagambye.\nMusumba yabadde n’omumyuka wa Ssabawandiisi w’ekibiina Harold Kaija wamu n’omwogezi w’olukiiko lw’ekibiina olw’abakyala Sarah Eperu.\nAgambye nti FDC ne Bannayuganda baagala Konsitityusoni etunuulirwe bukolokolo bw’eba yetaaga okukyusibwamu sso ssi kukyusa kawayiro kamu kokka nga bazinira ku ntoli z’omuntu omu.\nAnnyonnyodde nti FDC egenda kubaako ky’ekolawo okulaba ng’egugubada okulwanyisa embeera eno (ey’okuggyawo akawayiro) kyokka n’agaana okulambulula ng’agamba nti kye banakola kijja kulabibwa buli omu.\nSalam ategeezezza nti Pulezidenti omuggya Patrick Amuriat waakugenda mu maaso n’abakulembeze b’ekibiina abalala b’asanze mu ntebe nga baalondebwa olukung’ana lwa bonna ng’olwamulonda (Amuriat) terunatuula.\nKyokka yagambye nti FDC erowooza ku ky’okukyusa omumyuka w’akulira akakiiko ka palamenti akalondoola enzirukanya y’ebitongole bya gavumenti (COSASE) Anita Amongin kuba alabika ng’eyava ku mulamwa gw’ekibiina kino nga kati yekolera bibye.\nSalaamu Musumba alangidde ababaka ba palamenti


Bukedde Online - Bakutte eyavuga abaatemula Joan Kagezi\nPoliisi etaayizza abbye bbebi\nLeero mu mboozi z'omukenkufu, tukulaze eng...\nAMAGYE gazzeemu buto okunoonyereza ku baatemula Joan Kagezi n’abatta Kaweesi.\nMu kunoonyereza kuno okupya, bafunye essuubi ery'amaanyi ku musango gwa Kagezi oluvannyuma lw'okukwata omusajja agambibwa okuvuga abatemu.\nOmusajja ono oluvannyuma lw'okukwatibwa yakkirizza nga bwe yavuga abasajja abaakuba Kagezi amasasi nga March 30, 2015 ne bamuttira e Kiwaatule we yali ayimiridde okugula eby'okukozesa awaka.\nKagezi we baamuttira ye yali amyuka omuwaabi omukulu owa Gavumenti Mike Chibita era Pulezidenti Museveni olumu yanenya poliisi eyali ekulirwa Gen. Kale Kayihura ku ngeri gye yalemwamu okukwata abatta Kagezi ate nga waaliwo obujulizi obutandikirwako obwali busobola okubatuusa ku mutemu.\nIvan Nkwasibwe 38, omutuuze w'e Bwaise ye yakwatiddwa ab'ekitongole ekiketta munda mu ggwanga ekya ISO nga bakolaganira n'ekitongole ky'amagye ekikessi ekya CMI.\nKigambibwa nti omusajja ono kumpi ye yeewaddeyo mu mikono gya bannamagye oluvannyuma lw'okutya nti abatemu be yatambuza ku bboodabbooda ye baagala kumutta era nga yeetaaga obukuumi obw'amaanyi.\nYagambye nti naye tatidde kusibwa kubanga okusigala ebweru kyabulabe eri obulamu bwe era waakiri abeera mu kkomera okusinga okuttibwa kubanga yatabuse n'abasajja abo b'aludde ng'avuga okubatwala mu ‘minsoni' ez'omutawaana ze bazze bakola.\nNkwasibwe yagambye nti, omulimu gwa bboodabbooda agwerimbikamu bwerimbisi wabula omulimu gwe omukulu mw'aludde ng'afuna ssente gwa kutambuza batemu era olumu bapangisibwa okutta abantu ate olulala bakola ‘minsoni' za kulumba bagagga ne bababba nga bakozesa emmundu era olumu baleka babasse.\nNkwasibwe akuumibwa ekitongole ekiketta mu ggwanga ekya ISO ng'omu ku bagenda okubayambako mu kunoonyereza n'okukwata bonna abeenyigira mu kutemula Kagezi.\nDayirekita wa ISO, Col. Frank Kaka Bagyenda yagambye nti, Nkwasibwe bamulina era byonna by'abannyonnyodde bagenda kwongera okubikozesa mu kunoonyereza ku batta Kagezi.\nGye buvuddeko, Paddy Sserunjogi ‘Sobbi' eyali omubbi era omutemu ow'olulango kyokka nga kati akolagana ne ISO yategeeza nti, amanyi abatta Kagezi era n'abaamutemula, ddiiru baagibaweera mu kkomera e Luzira.\nSobbi okuttottola ebyo yali ku kitebe kya ISO ng'ali ne Dayirekita wa ISO Col. Kaka Bagyenda.\nEnsonda mu byokwerinda zaategeezezza nti okunoonyereza ku batta Kagezi ne Andrew Felix Kaweesi kwattukiziddwa olw'abajulizi abaalina okutya, okutandika okuvaayo mpolampola okuwa obujulizi ku batemu.\nISO ne CMI nti bye bitongole by'amagye ebitadde ennyo amaanyi mu kunoonyereza okwo.\nENGERI NKWASIBWE GYE YAYINGIRA MU KIBINJA KY'ABATEMU\nNkwasibwe agamba nti, okubba yakutandikira waabwe e Mbarara ng'akyali muto era gye yayigira n'emmundu mu 2002. Yagambye nti, bwe yajja mu Kampala, yakwatagana n'abasajja Rayton Mukiga n'omulala gwe yali amanyiiko erya Musirise.\nYattottodde nti, mu 2007, balina amaka ge baalumba emisana ttuku e Namasuba, Mukiga ne Musirise nga balina emmundu bbiri ne bayingira mu kikomera ye n'asigala wabweru ku pikipiki ng'abalinze okubazzaayo.\nYagambye nti, banne baali baakayingira, aba VCCU (eyali esikidde Wembley) ne bamuzingako ne bamukwata ne banne abalala abaali mu kikomera nabo ne bakwatibwa.\nAgamba nti, bwe baabakwata, baabatwala e Kireka gye baabaggya ne babatwala ku poliisi e Katwe oluvannyuma ne batwalibwa mu kkooti e Makindye ne babasindika ku limanda e Luzira.\nMu kkomera e Luzira, yagambye nti, yali musambi wa mupiira ng'azannyira ttimu ya Barcelona mu kkomera. Eno agamba gye yasanga Afrika Gabula eyali maneja wa ttiimu ya ManU ey'omu kkomera.\nYagambye nti olw'okuba yali muzannyi mulungi, Gabula yatandika okumwogereza amugatte ku ManU.\nAwo, agamba we baggya enkolagana n'atandika okumubuuza omusango ogwamusibya naye n'amugamba amazima nti bansibira gwa bubbi era yali amusango agumanyi wadde ku poliisi yali agwegaanye.\nYagambye nti, yamuwa amagezi omusango okugwegaana kyokka bwe baabayita mu kkooti enkulu omusango okutandika okuwulirwa mu 2012, looya wa Gavumenti gwe baali bamuwadde yamuwa amagezi omusango agukkirize amusabire ekibonerezo ekisaamusaamu.\nYagambye nti olwakkiriza nti omusango agumanyi, omulamuzi yalagira azzibwe e Luzira alindirire ekibonerezo kye.\nYagambye nti, waayitawo ennaku nnya ne bamuyita mu kkooti ne bamuwa ekibonerezo kya mwaka gumu n'ayimbulwa kyokka banne abeegaana omusango ne basigala nga bawerennemba.\nBwe yali ava mu kkomera, agamba nti, Gabula yamugamba afune essimu addeyo mu kkomera amuwe ennamba ye.\nYagasseeko nti, yava mu kkomera nga November 20, 2013 ate mu January 2014 n'afuna pikipiki okuddamu okuvuga bboodabbooda mwe yeerimbikanga nga bw'abaza ddiiru z'okubba.\nAgamba nti yali ali ku mulimu mu September 2014, ng'avuga akkirira okutuuka ku katale k'e Bwaise n'asanga Gabula ng'atambula n'omukazi era n'abavuga okubatuusa ku poliisi y'e Kawempe we baali bagenda.\nOkuva olwo, yagambye nti baasisinkana enfunda eziwera ne Gabula n'amusuubiza okumuyamba ave mu muzigo mwe yali asula ne bboodabbooda agyerabire afuuke muloodi mu Kampala.\nYagambye nti, bwe baakwatagana, Gabula yamutwalira emmundu okugitereka wabula bwe yamutegeeza nti awaka atera okukyazaawo baganzi be, emmundu Gabula n'agikima n'agitwala.\nENGERI GYE BAALUKA OLUKWE OKUTTA KAGEZI\nNkwasibwe yagambye nti mu November 2014, Gabula yamukubira essimu n'amuyita basisinkane ku City Square n'amugulira essimu ne layini ya Orange n'amugamba essimu eyo agikozese kukubira ye yekka.\nMu mwezi gwe gumu, yagambye nti, Gabula yamukubira essimu n'amuyita basisinkane ku Fairway Hotel mu Kampala.\nBwe yatuuka agamba nti, yasangawo abasajja basatu omu yali yakazibwako erya Benz, omusajja omulala eyeeyita Amazon n'omulala gw'atamanyi.\nYagambye nti, Gabula, Benz, Amazon n'omusajja omulala, batuula ne bateesa kyokka ye teyawulira byali biteesebwa kubanga baamutuuza bbali.\nYagambye nti, bonna nga bwe baali, baaliko abasibe e Luzira era bwe baamala okuteesa ebyabwe, ne bamugamba avuge pikipiki agende e Luzira asisinkane omusibe Muhamood gwe baasalira akalabba.\nBaamuwa ssente 50,000/- n'akabaluwa akaali kategeeza omusibe abalagirire gye yakweka emmundu kubanga bafunye ddiiru ey'amaanyi. Yayita mu musibe omulala ayitibwa Kyambadde okutuuka ku Muhamood.\nOmusibe oyo Mohamood bwe yamala okusoma akabaluwa, olwo ate naye n'awandiika akabaluwa n'akawa Nkwasibwe akaddize Gabula era naye ekyo kye yakola.\nEmpandiika y'obubaluwa obwo nti yalimu obungodera bungi nga bakozesa olulimi olwabwe, n'obubonero era atamanyi lulimi olwo nga tosobola kutegeera bye bawandiise.\nMu January 2015, nti Gabula yakubira Nkwasibwe essimu n'amugamba agende ku Total e Kitintale akime Amazon.\nAgamba nti bwe yamuteeka ku pikipiki, yamulagirira w'alina okuyita era bwe batuuka ku nkulungo y'e Mulago n'amulaga kabangali eyaliko nnamba za Gavumenti ng'esimbye awo era ne bagirinda esimbule.\nAmazon nti yagamba Nkwasibwe nti, ‘Emmotoka eyo togiyisa ate tekubulako' era ne bagoberera emmotoka okutuuka e Ntinda nga Amazon ali ku ssimu olwamala n'amugamba awete baddeyo.\nBATTA JOAN KAGEZI\nNkwasibwe yagambye nti, nga March 30, 2015, akawungeezi, Gabula yaddamu n'amukubira essimu n'amugamba agende e Kitintale ku Total akime Amazon.\nAgamba nti baddamu okuyita mu kkubo lye limu mwe baayita okutuuka ku nkulungo y'e Mulago we baasanga mmotoka y'emu gye baali baagoberera mu January.\nAgamba nti Amazon yamutegeeza nti, mu maaso n'emabega balina obukuumi avuge nga taliimu kutya kwonna.\nYagasseeko nti, baalina omuntu eyali ababuulira entambula y'emmotoka eyo ye gwataamanya ne bagigoberera okutuuka e Kiwaatule awali omuti omunene, era nti waliwo omusajja eyali atunda ebibala mu kigaali ne bayimirira okumpi naye, wabula nga Amazon ali ku ssimu bamuwa ebiragiro eby'okumukumu.\nNkwasibwe yagambye nti, zaali zikunukkiriza essaawa 2:00 ez'ekiro, Amazon yadda ebbali n'aggyayo emmundu mu kasawo ke yalina.\nNkwasibwe agamba nti yeetegereza ebusukkakkubo, n'alaba Gabula ng'atambulira ku sipiidi ayolekedde emmotoka eyali esimbye okumpi n'omudaala gw'ebibala era mu kaseera katono nga ne Amazon amwegasseeko.\nNkwasibwe agamba nti yalaba Amazon ng'akuba omuntu eyali mu mmotoka amasasi ate amalala ne bagakuba mu bbanga olwo abantu bonna abaaliwo ne basaasaana nga buli omu adduka okutaasa obulamu.\nAmazon yakomawo ng'adduka nti n'abuukira pikipiki n'alagira Nkwasibwe asimbule baveewo mu bwangu.\nYagambye nti, tewali mmotoka wadde pikipiki eyabagoberera nga bavaawo ne bayita mu Ntinda, ne bakkirira e Kisaasi ku Northern Bypass, ne bayita e Kyebando ne bagwa ku Kaleerwe ne badda ku nkulungo y' Mulago ne bagwa ku Yusufu Lule n'azzaayo Amazon e Kiwaatule.\nAgamba yadda awaka n'ateekako ttivvi agenda okulaba amawulire nga bagamba nti, abazigu ababadde batambulira ku bboodabbooda basse omuwabi wa Gavumenti.\nEnkeera agamba nti Gabula yamukubira n'amusanga ku Shoprite e Lugogo n'amuwa ssente obukadde buna (4,000,000/-) n'amusaba essimu gye yali yamuwa agimuddize era n'agimuddiza.\nAgamba nti oluvannyuma yatandika okufuna okutya ng'alaba abasajja abo balinga abamwekengera era nga batandise okumulinnya akagere era kwe kutandika okunoonya abasobola okumuyamba ku nsonga ezo.\nAgamba nti yasooka kulowooza ku bakungu mu poliisi, wabula ne bamuwabula nti yeetaaga kusooka kutegeezaako Pulezidenti era n'awandiika byonna by'amanyi n'abiweereza Pulezidenti Museveni mu kiwandiiko kye yaweereza mu December 2018.\nYagambye nti yakimanyaako nti Pulezidenti alina abantu be yalagira okugoberera ensonga ezo; kyokka bwe yalabye abasajja b'alumiriza okutta Kagezi baatandise okumwegezaamu kwe kuweebwa amagezi nti yeeweeyo mu mikono gy'amagye waakiri bamusibe naye nga tattiddwa kibinja kya Gabula ne Amazon! Sobbi bye yayogera omwezi oguwedde, nabyo byetooloolera ku linnya Gabula eyali mu kkomera e Luzira ku misango gy'emmundu.\nSobbi yategeeza nti Gabula yafuna ddiiru eyo nga bali Luzira nti era ne Sobbi ebiseera ebyo yali Luzira.\nOmwogezi wa poliisi Fred Enanga bwe twamutuukiridde okumubuuza ku bigambo bya Nkwasibwe yagambye nti, bye balina mu fayiro yaabwe, si bya mawulire wabula nabo bakola okunoonyereza okukakasa nti abatta Kagezi bakwatibwa bavunaanibwe.\nEnanga yagambye nti, ofiisi y'omuwaabi wa Gavumenti yalung'amya era balina okubuuliriza kwe baliko we banaagendera mu lukung'aana lw'okujjukirirako Kagezi mu March w'omwaka ogujja, abasibe abali ku fayiro bajja kuba bamaze okusimbibwa mu kkooti.\n'Ddaali nkusaba onsonyiwe'


Bukedde Online - Kitatta gamwesibye ku by’okuyimbulwa\nEbimu ku bintu by'otasaanye kusubwa mu musomo...\nAbeebijambiya balumbye ab’e Kagoma\nAbdallah Kitatta ng'ava mu kaduukulu ka kkooti eggulo\nEYALI omuyima wa bodaboda 2010, Abudallah Kitatta eby’okuyimbulwa kwe byesibye oludda oluwaabi bwe lumwongeddeko akazito nga luwakanya ensonga ze yateeka mu kusaba kwe okw’okweyimirirwa kwe yassa mu kkooti. Captain Samuel Masereje, ku ludda oluwaabi yawadde kkooti y’amagye ensonga kwe baasinzidde okuwakanya okuyimbulwa kwa Kitatta mu kirayiro ekyakubiddwa eyakulira okunoonyereza mu misango gyonna egivunaanibwa Kitatta ne banne.\nMu kirayiro kino ekyakubiddwa Maj. David Katambuka akola n’ekitongole ekikessi ekya SIB (Special Investigations Bureau) yategeezezza kkooti eno ekulirwa Lt. Gen. Andrew Gutti nti ye yakulira okunoonyereza ku misango egivunaanibwa Kitatta era tawagira kya kkooti kumuyimbula okusinziira ku bye yazuula.\nYategeezezza kkooti nti, Kitatta musajja alina obusobozi bwonna okutaataaganya abajulizi kubanga basula mu kitundu ky’e Lubaga Kitatta ky’akulira nga Ssentebe wa NRM ate nga Ssentebe wa bodaboda 2010 erina abantu abangi mu kitundu ekyo n’asaba agira abeera mu kkomera.\nMasereje era yategeezezza kkooti nti, bannamateeka ba UPDF bawabudde nti okusinziira ku kitabo ekigobererwa ng’omuntu akkirizibwa okweyimrirwa, omuntu abeera alina okulaga kkooti ebbaluwa okuva mu kkomera gy’akuumiirwa ekakasa nti ddala obulwadde bwe ab’amakomera bubalemeredde kyokka kino Kitatta teyakiraga. Ebbaluwa yaleeta z’e Luzira kyokka ng’akuumira Makindye.\nBano era bagamba nti, Makindye lye limu ku makomera agalina obujjanjabi obwawaggulu naye Kitatta alabika tabanjuliranga bulwadde bwe ng’ayagala bumulume ayimbulwe, oludda oluwaabi ne lusaba akaligibwe okutuusa ng’omusango guwedde.\nEkyekwaso eky’emyaka nakyo bakigobye nga bagamba nti omuntu owa 39 aba wa maanyi nnyo era talina nsonga ebeera emukkiriza kuyimbulwa kubanga abakadde n’abaana abato ennyo amateeka be gakkiriza okuyimbula ku kakalu ka kkooti. Oludda oluwaabi lulumiriza nti, emisango egivunaanibwa Kitatta gya naggomola era omuntu avunaanibwa emisango egyo abeera talina kuyimbulwa wadde nga ddembe lye erimuweebwa Ssemateeka.\nLooya wa Kitatta eyamusabira okuyimbulwa, Sienna Owomugisha yeegayiridde kkooti ereme kutunulira ebyo oludda oluwaabi bye luleese wabula ekozese obuyinza bwayo eyimbule Kitatta yeetaaye. Gutti awadde olwa November 6, kkooti lw’eneesalawo oba Kitatta ayimbulwa okuva mu kkomera lya miritale poliisi e Makindye gye yaakamala emyezi mwenda.\nOkusooka omujulizi, Maj. David Agaba yabuuziddwa ebibuuzo okuva mu baalooya ba Kitatta okuli Shaban Sanywa, Martin Mututa ne Emmanuel Turyomwe, , kyokka Agaba yakakasizza nti emisango gyonna egivunaanibwa Kitatta mituufu. Kitatta ne banne bavunaanibwa emisango mukaaga egy’okusangibwa n’emmundu eya zaabu, eya pisito n’endala ekika kya SMG, amasasi agasoba mu 30, ebyambalo by’amagye ssaako ebissi ebirala okuli ebijambiya emisumeeni n’emitayimbwa nga byonna baabirina mu bukyamu.\nBano baakwatibwa nga Januray 19, 2018 ne nga 21 lwe baakwata mukama waabwe Kitatta yennyini


Ennkulakulanna eya nnamaddala - Wikipedia\nEnnkulakulanna eya nnamaddala\nEnnkulakulanna eya nnanaddala mu Uganda[kyusa | edit source]\nEkiwandiiko ku nnkulakulanna eya nnamaddala. Ekiwandiiko kino kiyitiddwa “Ennkulakulanna eya nnamaddala” Kiwandiikiddwa Mukyala Joyce Nanjobe Kawooya\nOmu ku batendeesi b’e kibiina kya WWF(World Wide Fund for Nature) LVCEEP (Lake Victoria Environment Education Program) ekissomesa okukuuma obutonde bw’ensi mu bitundu ebisangibwa ku mugga Katonga oguyyiwa mu njanja Nalubaale. Omukyala ono era y’ omu ku bakulira ekibiina ekiyitibwa ECO Partner Africa nga kisangibwa mu Masaka. Y’omu ku bakulira Essomero ly’a Kaswa Parents’ School mu Masaka. Y’akulira ekibiina ekiyibwa Concerned Women Farmers Organization (COWO Kaswa Zinda Centre) Y’omu ku bakayungirizzi b’a RCE greater Masaka on ESD ( Regional Centre of Expertise on ESD) Y’omu ku batuula ku lukiiko olukulu olwa UCSD (Uganda Coalition for Sustainable Development).\nMu 'kiwandiiko kino tuggenda kutunulira nnyo ku nsibuko y’ Ennkulakulana eya nnamaddala. Bwettujukira ebyayitta, osobola okugamba nti endowooza eno ey’ennkulakulana eya nnamaddala eviira ddala ku ssematalo owokubbiri ngayakagwa. Kyazuulibwa nti amawanga gano agaali mu ntalo zino gakosebwa nnyo obwavvu n’enjala. Kino nno kyaleetera abakungu b’A mawanga amagatte mu nsi yonna,okutuuza nekiiko ezitali zimu ,okusala amagez ku ngeri ki obuzibu bunno gyebuyinza okuvunikibwa. Watandiikibwawo ebiwayi byensi yonna ebyenjawulo okutandiika okwekkenennya n’ikuzuula engeri gyebayinza okwanganga era nokuvunuka ebizibu bino. Ebimu ku biwayi bino, mwe mwali kyebayitta International Monetary Fund(IMF) nekirala kyebayita (World Bank Group)(WBG) byonna nga bigendereera okuyamba okwanganga obuzzibu bwo’bwavvu n’ebbula lye mmere mu nsi yonna. Ate era mu Myakka gy’enkaaga waliwo Alipoota ezenjawulo ezzava mu ntuula ezenjawulo mu nsi yonna ate zzino nga zogera ku ngeri obutonde bw’e nsi gy’e bwali bwolekedde okusaannawo nga kireetebwa engeri abantu gy’ebaali bakozzessamu obubi obutonde bw’ensi nga bagenderera okwekulakulanya n’okulakulannya amawanga gabwe. Naye ate ng’ enkola eno bwegenda mu maso obutonde bwensi yonna bubba bwakugwawo, kubanga abantu ababukozesa beyongera bweyongezi ate nga bwo tebweyongerako. Mu mwaka gwa 1972 ekibiina kya’mawanga amagatte nate era kyatuuzza olukiiko taba mirukka, olwatuula mu kibuga Stockholm okuteesa ku bizibu ebikosa obutonde bw’ensi mu nsi yonna. Era mubyavva mu kuteesa kuno mwe mwali okutandiikawo ekibiina ekiyitibwa” United Nations development Program (UNDP)”kino nno nga kyabyannkulakulana mu nsi yonna.\nAte mu mwaka gwa 1977 olukiiko olulala lwatuula mu Tiblisi. Era kyassalibwao enkulakula eyungibwengako n’byenjigiriza ku buttonde bensi, awo nno wakolebwaawo ebbaggo erilambulula enkola enno lyebaayiita "Tblisi Declaration" Ebbaggo lino likatiriza ebyenjigiriza ku buttonde bwensi nti bussomesebwengako mu buli ssomo mu matendekero, buyigirizibwenga awatali kkomo mu bulamu bwomuntu,kino kino kireterenga omuntu okulowozanga ku buttonde bwensi bwanabanga y’ekulakulannya ate era kinamusobozesanga n’okugonjola ebizibu ebiggwa mu kowe eryo. Ebbaggo lino nno lijumbiddwa nnyo nga liyungibwa mu bye’njigiriza by’Amawanga gonna, ekyokulabirako wano mu Uganda watekebwawo ne kye bayita “The Uganda strategy to implementing education for sustainable development”nga mu kino nno kwe kuteeka mu nkola enjigiriza enno ate n’okuwa obuvunnanyizibwa buli abakwatibwako ebyenjigiriza ku buli mutendera , okuvira ddala mu massomero ate ne mu gavumenti era ne mu bi tongole by’enjigiriza. Mu mwaka gwa 1987 Alipoota ezakazzibwako “Bruntland Commissions final report. Our Common Future. Zzakatirizza ennkulakulanna eyannamaddala mu nsi yonna. Era zannyonnyola amakulu g’e nnkulakulanna eyannamaddala nga nabuli kati bwe tukyagitegeera nti;\n”E nnkulakulanna eyannamaddala y’ nnkulakulanna esobozesa abantu abensangi zinno okukola ku byetaago byabwe naye ate nga tebatatagannyiza buttonde bwansi kino kisobozese nabalija mu myaka egirija mu maso nabo okubusangawo nabo nebasobola okukola ku byetaago byabwe.”\nE nnkulakulanna eyannamaddala buvvunnannyizibwa bwa buli muntu mu nsi yonna nga mwemuli abakyala n’baami, abantu bonna mu nzikiriza nobuwangwa bwabwe okulaba nti ate enkulakulana enno tekossa buttonde bwa nsi. Nti a te era nebwewabaawo ennkulakulanna mu byenfuna z’bantu, obutonde bwensi, embeera zabantu abagirimu, birowoozwbwengak o nnyo kisobozese n’abantu bennyini okutwala obuvvunnannyizibwa okulwanirira obutonde bwe’nsi nga bekulakulannya. E nnkulakulanna enno yayawulwamu emittindo esatu. Omutindo ogukwatta ku byennfunna, Omutindo ogukwatta ku’mbeera z’abantu,gamba eby’obulamu n’ebyenjigiriza ate n’ Omutindo ogukwatta ku buttonde bw’ensi. Mu kinno nga baalaga nti tewali nnkulakulanna esobola kubaawo nga emitindo egyo esatu egiragiddwa tegitambulidde wamu Wano nno bwotunulira ebyogeddwako engeri gyebirambikiddwa,olaba nga byonna biggwa mu bya bufuzi. Era nti singa kigobererwa emitindo gino ne gitambulira wamu wabeerawo okussa ekitibwa mu buttonde bw’ensi, emigga, enyanja, nembalama zazo nebyo byanna ebisangibwamu biba bikumibwa bulungi . Wabeerawo enkulakulana mu by’enfuna byegwanga ate era wabeerawo enkulakulana ne mu bantu benyinni, nti ate era wabeerawo n’obufuzi obwo bwenkannya. Mu mwaka gwa 1992 nate era olukunganna ttabamiruka olw’Amawanga Amagatte lwatuula, luno lwamaannyika nnyo nga Earth Summit era lwatuula mu Rio de Janeiro. Lwafulumya ebbaggo elyatikirivu lyebaayitta Agenda 21 enno nga yenteekateeka ye’nnkulakulanna eyannamaddala. Mwalimu ebintu bibiri ebyaali ebyenjawulo okuvva ku nkiiko zonna ezaali zibeerawo. Ekisooka olutuula lunno lwetabwamu Amawanga manji nnyo, ekyokubbiri nti enteekateeka eyateesebwaako etekebwe mu nkola nga etuuka ku buli mutendeera gwe by’obufuzi okuvvira ddala wansi okutuuka ku nsi yonna. Era mu bbaggo lino ekitundu kyalyo ekya 36 kiragga nti ebyenjigirizza nabyo bisimbibweko nnyo essiira. Eby’Enjigiriza bikulu nnyo mu nnkulakulanna eyannamaddala ate ne mu kutumbula abantu okwanganga ebyekuusa ku buttonde bwe’nsi ne’ nnkulakulanna. Wano ng’otwalidemu ebyenjigiriza mu massomero ate n’ebyenjigiriza mu bantu okusobola okukyusa endowooza zabwe nti bebalina okwanganga ebintu byonna ebikwaatagana ne’ nnkulakulanna eyannamaddala. Nti ate era kikulu nnyo okusasannya ebyogerwa ku nnkulakulanna eyannamaddala, emigaso, endowooza, enkozea ne neyisa kisobozese abantu bonna okwetaba mu nnkulakulanna eyannamaddala nga basobola n’okugikubagannyako ebirowoozo. Awo nno mu mwaka gwa 2000 ne’wateekbwaawo enkola ezzokugobererwa mu nnkulakulanna mu nsi yonna zebayiitta The United Nations Millenium Goals Enkola enno yalambika ebigendererwa okutukibwako mu nnkulakulanna n’ebiseera byabyo.Mwalimu emitindo munnanna egykugobererwa, omwaali okukendeeza ku obwaavu, okukendeeza ku kufa kwa’baana mu ssannya, okukendeeza ku mukennya, okukendeeza okusasannyaomusujja gw’Ensiri ate nokutekawo ennkulakulanna eyannamaddala mu banga lya mya;kakumi,awo kiraga nti okutuuka mu mwaka 2015.\nBino bigyidwa ku "https://lg.wikipedia.org/w/index.php?title=Ennkulakulanna_eya_nnamaddala&oldid=16468"\nLuno olupapula lwasemba okukyusibwamu ku 20:28, 20 Gwakubiri 2014.


Bukedde Online - Leero mu mboozi y'omukenkufu tukulaze engeri gy'oyinza okulabirira enkoko, ebyennyanja n'ebisolo ng'okozesa amamera g'obulo\nLeero mu mboozi y'omukenkufu tukulaze engeri gy'oyinza okulabirira enkoko, ebyennyanja n'ebisolo ng'okozesa amamera g'obulo\nAba NRM mukebere enkalala muggyemu abaafa n'abaasenguka ku byalo\nUganda ekyasobola okuvuganya ku katale k'e...\nOmukozi wa Prof Bioresearch ng’alaga amamera.\nWIIKI ejja ku Lwokuna lwe lunaku mulindwa olw'omusomo gwaffe ogwa The Great Sundowner ogugenda okubeera ku Sharing e Nsambya. Ggwe atabeeranga mu musomo guno obadde osubwa bingi, ggwe abadde akoma okusoma emboozi zino mu mawulire ebintu ogenda kubyerabirako mu Bukedde.\nLeero njagala kukusunirako ku bigenda okubaayo era ekimu ku bigenda okusomesebwa ge mamera g'obulo.\nBw'oba otunuulira ebyafaayo bya Nambi bwe yeerabira obulo bw'enkoko ze era n'addayo okubunona, ekitegeeza enkoko z'Omuganda zaalyanga bulo era nga mulimu ebiriisa ebyaziyambanga okukula ate nga tezirwadde.\nAmamera gajjudde ebiriisa n'eminnyo egiyamba omubiri, abantu abalya akalo n'abanywa Obushera obulamu bwabwe bweyagaza ka babeere bakyala eyo mu kisenge baba bulungi kubanga bwoza obutoffaali ne basumulukuka. N'omugagga Bill Gates bwe yali e South Afrika yakubiriza abaddugavu okwongera okulya obulo n'ebibukolebwamu.\nSso nno edda baayimbamu obuyimba obw'obulamu nga aka 'Nakato leka tweriire obulo bwaffe obw'obulamu....' Kyokka bw'okola amamera, okubisaamu ebiri mu migaso gy'ofuna bw'olya akalo.\nAmamera gano tugalima era ne tugakugulako 5,000/- buli kkiro. Bw'osimba ku lusaniya kkiro 7, osobola okufuna emitwalo 10, kubanga ofunamu kkiro 21, ate omwezi n'ofuna emitwalo 40.\nAbantu bangi bagalimye era bagafunamu kubanga ffe katale. Ate amamera gano gakulira ennaku 7 zokka. l Ne bw'oba togatuguzizza, ate osobola okugaliisa enkoko oba ebisolo n'ofunamu. Enkoko zigejja ate azongeramu Calcium okugumya amagumba, Vitamiini K agiyamba okubiika ennyo, Vitamiini E agiyamba obutalwala ate erimu ebiwuziwuzi ebiyamba okukuba obulungi emmere gy'ebeera eridde.\nOsobola okugaliisa embizzi, ente, embuzi n'obumyu kuba bijja kugejja ate bifune amata nga mangi. Olw'okuba omuddo mu kyeya tegulabika, mu nkuba eno simba obulo bw'ojja okukungula obukolemu amamera mu kyeya.\nAmamera g'obulo tegakoma awo, osobola okugawa ebyennyanja bijja kugejja obikungule mangu.\nEbisinga awo tujja kubisanga mu musomo gwaffe ogwa Sundowner ogukomyewo tuddemu okuyiga bwe bagattako omutindo. Tugenda kubeera ku Sharing e Nsambya. Mu musomo gwa 'The Great Sundowner' ku Lwokuna olujja nga October 31, 2019.\nTujja kuyiga ebintu eby'enjawulo omuli; enkuuma y'amatooke amawaate, okwekolera ebirungo by'enkoko n'okekkereza, enteekateeka y'ekitiko (Cumbucha), amamera g'obulo abakola emmere y'ebisolo, okulunda ebiwuka ng'emmere y'ebyennyanja n'enkoko, ennima ya Rosemary n'okukamulamu butto n'ebirala.\nGavumenti eraze ensonga z'omusolo gwa 'WhatsApp'\nMbuga eby'okwejalabya abikooye: Agugumudde ekizimbe ky'eddwaaliro e Buziga


Katikkiro Mayiga asabye gavumenti okulangirira amasomero lwe gaddamu - StaDailyNews\nHome Luganda Agaakuno Katikkiro Mayiga asabye gavumenti okulangirira amasomero lwe gaddamu\nKatikkiro Mayiga asabye gavumenti erowooze ku ky’okuggulawo amasomero agamaze emyaka egiwera ebiri nga maggale, okusobola okutaasa ebiseera by’eggwanga ebyo mu maaso era kitaase abaana bano okusoomoozebwa okwaggya n’omuggalo.\n“Okukuuma abasomesa, abakola mu masomero ate n’abazadde n’okubataasa ekirwadde kya COVID-19 kikulu nnyo, kuba okuggula amasomero ate ne tufiirwa abantu, ate tekiriimu makulu. Awo ndowooza gavumenti esaana erambulule enteekateeka y’okugema abasomesa n’abakola mu masomero, era esaana ewe ekiseera ekigere abeebyenjigiriza lwe banaggwaayo okugemebwa era ewe ekiseera ekigere amasomero lwe ganaggulibwawo.” Owek. Mayiga bw’annyonnyodde.\nono asabye gavumenti esoosowaze okugema abasomesa, abakola mu masomero, abasawo n’abeebyokwerinda bw’eba eyagala amasomero okuggulawo mu bwangu, kuba amasomero gye gakoma okusigala nga maggale, kikonya abaana ne kitta ebiseera eby’omu maaso eby’eggwanga era kikonzimbya n’ebyenfuna eby’eggwanga.\n“Abaana b’eggwanga bwe batayigirizibwa, Uganda ejja kukosebwa nnyo, abasawo abatujjanjaba nabo bwe balwala ffenna tubeera mu katyabaga, abeebyokwerinda nabo bwe balwala, eggwanga libeera lisigadde mu bbanga.\nBino Kamalabyonna Mayiga abyogeredde mu Bulange -Mmengo bw’abadde atikkula Oluwalo okuva mu Bannakyaggwe naddala abakulembeze omubadde ababaka ba Palamenti n’abakulira disitulikiti ku Lwokubiri.\nMukuumaddamula bano abasabye okunyweza omutima gwa mwoyogwaggwanga era bakimanye nti olugendo lw’okuzza Buganda ku ntikko lubakwatako era n’abasaba obutayiwa era bayimirire n’Obwakabaka kubanga ensi ezze ebateekako amaaso.\nOwek. Mayiga era ategeezezza nti gavumenti esaana eyongere amaanyi mu nteekateeka y’okugema abantu obulwadde bwa Covid-19 naddala abasomesa, kisobozese amasomero okuggulwa.\nOno aweze okulwanyisa abasaanyaawo obutonde bw’ensi. Akuutidde abakulembeze okulambika abantu ku kye balina okukola era bakomye okulowooleza mu kubawa, babeere bakozi kubanga ebbanga lyonna Buganda ezze esosolebwa wabula ate ne kitagiremesa kugenda mu maaso olw’ensonga nti abantu baayo beerwanako.\nBo ababaka okuva e Kyaggwe okubadde; Lulume Bayiga omubaka wa Buikwe South, Kanaabi John ssaako n’abakulembeze abalala, bategeezezza Katikkiro ng’abantu abamu mu kitundu kino bwe beesomye okusaanyaawo obutonde bw’ensi nga bayita mu kusaawa ebibira kyokka ng’ekitongole kya NEMA ekivunaanyizibwa ku bikuuma kye kibawa olukusa.\nOmwami w’essaza Kyaggwe, Ssekiboobo Elaijah Boogere y’akulembeddemu bannakyaggwe okuwoza Olutabaalo lwabwe Embuga era ategeezezza Katikkiro Mayiga nga bwe basoomoozebwa ekibbattaka mu kitundu kino. Era asabye ekizibu kino kikolebweko abantu baayo basobole okunyweza obusenze bwabwe.\nAbalala abakiise Embuga kuliko; Fred Kayondo owa Mukono South, owa Munisipaali y’e Ntenjeru, Hon.Jimmy Lwanga ne Sserubula Stephen owa Munisipaali y’e Lugazi. Hon.Ssimbwa Fred Kaggwa owa Nakifuma County, Nabukeera Hanifa omubaka omukyala owa Mukono awamu ne Abdallah Kiwanuka Mulima mayuuni nga bano bawerekeddwako bakkansala ku nkiiko za disitulikiti zombi.\nOmukolo guno gwetabidwako abantu mu biti ebyenjawulo okuli; abaami b’amagombolola, ababaka ba palamenti, abakulembeze mu Buganda n’abantu abalala okuva mu ssaza Kyaggwe nga beesonzeemu Oluwalo lwa bukadde 8 n’emitwalo 70.\n(Bya Ssemakula John – Kampala).\nPrevious articleKatambala akuutidde abaami abalondeddwa obutatiirira Nnamulondo\nNext articleEbya Ssegirinya ne Ssewanyana bibi, gav’t ebataddeko emisango emipya


Poliisi ekutte ow’ebicupuli e Jinja\nBoogedde obukodyo bw’abafere obupya 4 hours agoYing. JB Walusimbi afugidde ku bugubi 4 hours agoOkuloota ng’osiba omwana enviiri kitegeeza ki? 10 hours agoBabalemesezza okulaba Bidandi Ssali 4 hours agoPaakingi mu Kampala ya mbirigo! 5 hours agoEyafumita omwana wa muggya we oluti mu mbugo atwaliddwa mu k... 5 hours agoPoliisi eyigga omujaasi ayazika emmundu 12 hours agoOw’emyaka 80 awasizza ow’e 70 e Kiboga 5 hours agoPaasita bamukunya ku kusobya ku mwana e Mpigi 4 hours agoMicho ye mutendesi wa Cranes omuggya 14 hours ago\nPoliisi ekutte ow’ebicupuli e JinjaKampala | Aug 12, 2012\nBambega nga bakulubbya Balikuddembe (owokubiri ku kkono).\nBAMBEGA okuva ku Poliisi y’e Iganga nga bali wamu ne poliisi y’e Jinja bakutte Mande Balikuddembe ku bigambibwa nti mufere ayeenyigira mu kukuba ssente ez’ebicupuli.\nBalikudembe omutuuze ku luguudo Nizam mu kibuga Jinja .\nMbega, Anthony Wafula yagambye nti Balikuddembe yabadde amaze okusuubiza Richard Isabirye okumukolera obukadde bw’ensimbi singa asooka okumusasula ennamu obukadde butaano. Ono ye yatemezza ku poliisi ng’amwekengedde n’emuyoola.\nKigambibwa nti era abadde afera abantu n’abaggyako ssente ng’abasuubizza okubafunira Viza z’amawanga amalala n’abanyagako ssente.\nOmukwate yabadde avuga mmotoka ey’ekika kya Noah nnamba UAR 514K era poliisi bwe yayazizza amakaage n’esngayo ebicupuli n’ebiragalalagala.


Enkolagana yaffe ne People Power ekomye awo, NUP ya Kibalama etongozza offiisi empya e Lubaga - Watchdog Uganda\nGidion Tugume nga ayogerako eri bannamawulire e Lubaga\nABAKULIRA ekiwayi kye Kibiina kya National Unity Platform abaggya balangiridde nga bwe bakomezza mbagirawo enkolagana yabwe ne kisinde kya People Power mu butongole.\nBano bagamba nti engeri banaabwe ab’ekiwayi kye Kamwokya gye baamenya endaagano saako ne nkolagana basazeewo byonna ebyakolebwa ne kisinde kya People Power Ekyali kikuleberwa Robert Kyagulanyi Sentamu mu kiseera ekyo okubisuula mu kasero batandike buggya.\nGideon Tugume nga ono ye mwogezi omuggya ategezezza bannamawulire mu lukiiko olutudde ku kitebe kye kibiina ekipya e Lubaga nti, oluvanyuma lw’okutuuza ttaba miruka we kibiina nga 27 ogw’okutaano omwaka guno abakulira ekibiina bonna awatali kwesalamu baasalawo okweyawula ku kitebe kye kibiina e Kamwokya ne bafuna offiisi empya e Lubaga nga wano ekibiina kya NUP we kisimbye amakanda.\nYagambye nti baakizuula nti obukulembeze bwa Robert Kyagulanyi Sentamu tebwalimu bwerufu mu nkola ye mirimu, okulinyirira Ssemateeka we kibiina saako n’obutalaga nyingiza ne nsasaanya ye kibiina mu bye nsimbi.\nAyongeddeko nti ekibiina kyabwe kibadde kifuuse ekisekererwa mu bantu olw’okulemererwa kwa bakulembeze okuteekesa amateeka mu nkola agakwatira ddala ku basiwuufu be mpisa baayogeddeko nti bajolonga buli mu kulembeze nga tewali abakuba ku mukono.\n'Museveni has surrendered to Mafias, we should clap for him' , Tamale Mirundi claims


NAMUKISA anaawangula akalulu ka Bukedde akamutwala mu Abu Dhabi, ddala ajja kuba alidde nga mulimi. Abu Dhabi gye tutwala abasomi baffe kibuga ekitegekeddwa obulungi, ekijjudde amakolero aga buli kika ate nga gali ku mazzi.\nEkibuga kino ekyasooka okubeeramu abalunzi mu 1760, kyakyuka oluvannyuma lw’okuvumbulwayo amafuta. Emisolo egikuhhaanyizibwa okuva mu mafuta, kye kimu ku kifudde Abu Dhabi okubeera ekibuga eky’omulembe ekyogerwako ensangi zino.\nEkibuga kijjudde ebifo by’obulambuzi nkumu kw’okomya amaaso.\nMangrove Kayaking Tours Ekifo kino kijjumbirwa abalambuzi nkumu olw’okuba kiriko ekibira ekiri ku mazzi, okuteereddwa amaato ag’omulembe agatambuza abalambuzi.\nEbika by’ebinyonyi eby’enjawulo bibuukira ku nnyanja n’emiti egyetoolodde ekifo kyonna, era bw’otuukawo olabira ddala ng’olinga azaaliddwa obuto. Olw’okuba ekifo kino kibeeramu nnyo omusana, abantu bakubirizibwa okwambala enkoofiira ne gaalubindi. Bw’obeera mu kifo kino tolema kukkiriza nti ddala abantu bategeka ebyabwe.\nFerrari World Ggwe anyumirwa omuzannyo gw’obumotoka bw’empaka obumanyiddwa nga Formula One, walidde dda anti gye bakututte we wamu ku bifo ebyategekebwa obulungi ku muzannyo guno.\nAbantu abalina ku ssente eno batera okugendayo ne beefunira ku ssanyu nga waliwo emizannyo egy’enjawulo. Abaana abato baba n’omukisa okufuna obukodyo bw’okuvuga obumotoka. Eno era gy’ojja okukakasiza nti ddala abantu bamanyi okukuuma ebyabwe, kuba emmotoka ezaakozesebwa okuviira ddala mu 1947 bakyazirina era bazitambuza.\nAbu Dhabi Falcon Hospital Abantu mu Uganda gye batafiira ku binyonyi n’ebisolo, Abawalabu baabikyusa anti baabizimbira eddwaaliro ddamba bisobole okulabirirwa obulungi.\nBw’otuuka mu kifo kino olinaanira ddala ebisolo n’ebinyonyi era osobola okubikwatako. Waliwo n’ekifo ekirimu ebyafaayo byonna ebikwata ku by’obulamu bw’ebisolo n’ebinyonyi n’engeri gye bizze bikyukamu. Omugenyi bakuwa n’omukisa oguliisa ku binyonyi bino eby’ebika ebingi bw’oba oyagadde okufaananako nga maama bw’alabirira bbebi we.\nEmirates Park Zoo Mu kibuga era baateekamu ekkuumiro ly’ebisolo ery’omulembe omuli buli kisolo kye wali owuliddeko ku nsi. Ebisolo nga empologoma, enjovu, byonna byakuhhaanyizibwa mu bungi era biyisihhanya nga bumyu. Waliwo ekifo awakuumirwa ensolo zino nga zikyali nto era wano omulambuzi aso-bola n’okubikwatako n’abiwa eky’okulya.\nWomen's Handicraft Center Abakyala be Abu Dhabi baategekebwa ne bafunirwa ebifo ebitegekeddwa obulungi nga byabwe nga mwe bakolera emirimu naddala egyemikono.\nEno baluka ebiruke n’okutunga ebintu ebitali bimu. Beegattira mu kibiina kya Abu Dhabi Women’s Association, ng’ekimu ku biruubirirwa kwe kulaba nga tebadibya bintu bya dda.


Emyaka 6 egya Katikkiro Charles Peter Mayiga\nLEERO giweze emyaka mukaaga bukya Ssaabasajja Kabaka annonda okubeera Katikkiro wa Buganda. Okuweereza Obuganda mulimu mukulu ate gwa kitiibwa.\nNatuula ne bannange Kabaka be yankwasa okutambuza emirimu gye ne tubaga enteekateeka nnamutaayiika, etusobozesezza okubaako ebitonotono bye tutuukako.\nBonna be ntambudde nabo, ate n’abantu ne Buganda, ne Bannayuganda bonna, mbeebaza olw’obuwagizi bwe bampadde mu bbanga lino, nga bwe nnabubasaba mu kwogera kwange okwasooka eri Olukiiko lwa Buganda.\nEmyaka we giweredde omukaaga nga nkutte Ddamula nga Ssaabasajja akendeezezza baminisita be, okuva ku 14 okudda ku 9, minisitule ezimu ne zigattibwa era baminisita ne bongerwa obuvunaanyizibwa.\nKino kyakolebwa olw’okwagala okukomya obwannakyewa, nga Nnyinimu atandikira ku baminisita.\nBaminisita kati bakola obudde bwonna era waliwo essuubi ddene nti enteekateeka eno egenda kunnyikiza obuweereza, nga balabirira bulungi ebitongole ebigwa mu minisitule zaabwe.\nOkuva Omutanda lwe yadda okwaboobwe mu 1986, Beene emirimu kumpi gyonna agiyisizza mu bannakyewa.\nBakoze omulimu gwa ttendo era kumpi buli ekirabwako kyatandikibwa ku musingi gwa bwannakyewa.\nTwebaza bonna abawaddeyo obudde bwabwe, amagezi n’ebikola okuzzaawo ekitiibwa kya Buganda.\nNsuubira nti okuba ne baminisita abakola obudde bwonna, nga baweebwa ensako, kijja kunyweza obuwanguzi obutuukiddwaako mu myaka 25 nga Kabaka Mutebi II ali ku Namulondo, era kimpa essanyu okuba nti Cuucu yasiima nkulemberemu enteekateeka eno.\nMu myaka omukaaga egyakayita tuliko bye tugezezzaako okukola, omuli okuzzaawo Amasiro g’e Kasubi. Muzibu-Azaala-Mpanga tannaggwa naye omulimu gutambula.\nEkirungi, bbugwe okwetoloola ettaka ly’Amasiro erya yiika 64 twamumala kwossa amayumba g’abazaana n’abasiige; amasannyalaze g’enjuba n’ebirala.\nMasengere, eyali egaηηalamye mu bwenyi bwa Bulange okumala emyaka 40, nayo twagimala; twatandika ne BBS Terefayina (nga twanukula omulanga gw’Abaganda abaayaayaaniranga ttivvi).\nWaliwo n’amakampuni amalala agaatandikibwa nga Namulondo Investments (erabirira ebizimbe); Majestic Brands (ekolagana ne bannamikago abakozesa erinnya lyaffe okutunda eby’amaguzi byabwe); era ne tubaako ne kkampuni ezaaliwo naye nga zaali zaggwamu amaanyi, ze twazza obuggya, nga BICUL (mwetuyita okufuna bamusigansimbi) ne BUCADEF (ekola ku byobulimi n’enkulaakulana mu byalo). Essuubiryo Zambogo SACCO nayo yatongozebwa nga twagala abavubuka bayige okufi ssa, okutereka n’okusiga.\nEmikago egiwerako nagyo gitondeddwawo ekivuddemu okuzza essimu yaffe eya K2 Telecom ku mpewo; okusogola bbiya wa Engule; n’amazzi agayitibwa Olwendo.\nTusobodde n’okufuna obuvujjirizi obw’amaanyi obw’omupiira gw’Amazasa (ogw’akamalirizo e Namboole 2018 gwalabwa abaasukka mu 50,000), ate n’emisinde mubunabyalo egy’amazaalibwa ga Bbaffe (egy’omwaka guno gyasomboola abantu abakyasinze obungi mu Uganda).\nEmisinde gitegekebwa olw’okuwagira emiramwa egifa ku byobulamu. Emyaka esatu egyasooka Kabaka yawaayo ensimbi kumpi obukadde 200 mu kulwanyisa obulwadde bw’ekikulukuto; ate we tutuukidde wano kumpi obukadde 550 ziweereddwayo okulwanyisa obulwadde bwa nnalubiri (sickle cell).\nMu bbanga lino Obwakabaka butegese ensiisira z’ebyobulamu nga tulwanyisa obulwadde bwa mukenenya, anti era Omuteregga yalondebwa ab’ekibiina ky’amawanga amagatte (UNAIDS) ng’emunnyenye y’okulwanyisa mukenenya mu Afrika.\nEmyaka omukaaga era gibaddemu kaweefube ow’amaanyi ow’okulwanyisa obwavu.\nNga ndi wamu ne bannange tutalaaze ebyalo nga tukuutira abantu okuddamu okulima mu nteekateeka ya Emmwaanyi Terimba.\nEnteekateeka eyo tekoma ku mmwanyi zokka, ezingiramu n’okulima amatooke, muwogo, lumonde wamu n’okulunda. Ekimu ku bibala bya Emmwanyi Terimba kwe kwagazisa abavubuka okulima n’okulunda.\nOmuntu bw’ambuuza emyaka omukaaga bwe gibadde, mwanukula nti gibaddemu ebintu nkumuliitu. Kyokka nze ngirabye ng’egibaddemu okuzuukusa, naddala abavubuka, okwetaba mu lugendo lwe tuliko olw’okuzza Buganda ku ntikko.\nUganda eri mu kusoomozebwa olw’embeera ey’okusika omugwa ku ludda lw’ebyobufuzi, wamu n’okulinnyirira eddembe ly’obuntu n’ettemu.\nNga bulijjo, nkubiriza enjuyi zonna ez’ebyobufuzi okuwuliziganya, okuteeseganya n’okussiηηanamu ekitiibwa, nga ziruηηamizibwa abantu ebeesigika, tusobole okufuna ebiseera eby’omu maaso ebirimu eddembe n’enkulaakulana.\nEnsonga ezikwata ku bukulembeze zisaana okusoosowazibwa; ate ku ludda lwaffe, tukyasibidde ku nfuga ey’okugabana obuyinza eya federo. Ensonga enkulu ennyo etuukiddwako mu myaka gyange omukaaga nga Katikkiro bye bikujjuko bya Jubireewo, nga tusanyuka olw’emyaka 25 nga Kabaka Mutebi II atudde ku Namulondo.\nWetutuukidde wano, tubadde twakayita mu nkuuka ssatu: amatikkira ga 1993; embaga ya Kabaka eya 1999; ate ne Jubireewo ya 2018. Nafuna omukisa okwenyigira mu nteekateeka z’emikolo ebiri egyasooka; kyokka ate kibadde kya nkizo gy’endi okuba nti nze nnateekatee Jubireewo, nga Katikkiro.\nAbalisoma ebyafaayo baliraba ebimu ku bino ebyakolebwa olwa Jubireewo: okumaliriza okuddaabiriza Twekobe n’okugissaamu ebibajje oluvannyuma lw’emyaka 23 nga amagye gaamuse Olubiri; okuddaabiriza/okuzzaawo Butikkio n’okugiyingira oluvannyuma lw’emyaka 52 nga tewali Katikkiro agikozesezza; omujaguza yennyini okutongoza ekijjukizo eky’ennyumba Kabaka Mulondo esangibwa ku Buganda Royal Institute; wamu n’okussaawo ebibumbe by’ebika ku luguudo Kabakanjagala.\nEkirala ekirijjukirwa, ng’ojjeeko ebbiina ly’abantu eryeyiwa ku mikolo, bwe bugenyi bwa Asantehene Osei Otumfuo Tutu II okuva e Ghana eyajja okujagulizaako Kabaka waffe.\nOkuba nti bino byonna twabituukako mu bbanga nga ntambuza omwaka gwange ogw’omukaaga ogw’obuweereza nga Katikkiro kimbugaanya essanyu.\nObuwanguzi obutonotono mbulombozze olw’okwagala okulaga nti bwe tutambulira awamu tusobola okutuuka ku binene, nga tulondoola ekiruubirirwa ekikulu eky’okuzza Buganda ku ntikko. Nneebaza bonna be tukoze nabo, baminisita, abamasaza, abakungu n’abaweereza b’Obwakabaka.\nObwannakyewa buzadde ebibala nkumu mu myaka omukaaga, ne mu 25 agyakayita nga Kabaka Mutebi alamula.\nNneebaza bakatikkiro abankulemberamu ne baminisita n’abaami abaawummula abaatukolera ebingi ennyo.\nKati baminisita batono n’emirimu balina mingi, naye mbalinamu obwesige n’essuubi ddene. Sisobola kulombojja buwagizi bwe nzize nfuna mu myaka omukaaga egyakayita.\nAbakulembeze b’eddiini zonna bannyaniriza bulijjo; bannabyabufuzi, ababaka b’amawanga, ebibiina by’obwannakyewa, bonna tukolaganye bulungi era nsiima. Leero sirina kye nnyinza kwogera ku bantu ba bulijjo: okuba nti nkyayanirizibwa n’ebbugumu kumpi buli we ntuuka kabonero ka bwesigwa.\nBwentyo nno nga ntandika omwaka gwange omulala nga nkutte Ddamula mbasuubiza obuweereza obw’obwesimbu n’amazima, eri Kabaka wange n’Eggwanga lyange.\nAyi Katonda kuuma Kabaka waffe!


OMUMYUKA wa Muft wa Uganda asooka Sheikh Abdallah Ssemmambo akubirizza abavubuka abalina ku ssente okuzikozesa obulungi nga bazissa mu bintu ebikalu ebirabwako ate ebisobola okuzza amagoba okusinga okuzoonoonera mumasanyu.\nSheikh okwogera bino abadde ku ddwaliro ly'omugagga SK Mbuga gye yamusise okumulambuza omulimu gw'akoze e Makindye Lukuli mu Kawempe zooni.\nSheikh atenderezza omulimu omugagga SK Mbuga gw'akoze era n'asaba abantu bonna obutajaajaamya ssente wabula bafube okuzissa mu bintu ebibazimba.\nSK Mbuga ategeezezza Sheikh nti waadi essatu zimaze okuba nga zisitulwa bulungi kwezo ettaano zaasuubira okuzimba ng'ekizimbe kyonna kiwedde era omulimu gugenda bukwakku ssaako n'ettaka eddala ly'aguze okwongera okugaziya obulungi ekifo kisobole okulabika obulungi nga kiwedde.\nEddwaaliro lino ery’omulembe okusinziira ku ndabika ya pulaani yaalyo Mbuga agamba ligenda kubeera n’ebitanda ebissuka mu 100 era lirimu kiraasi bbiri okuli obujjanjabi obw’abantu baabulijjo nga n’edwadde ezimu bajjanjabira bwereere ssaako obujjanjabi obw’abakungu ‘private ward’.\nAyongeddeko nti amaze n’okulagiriza ebimu ku byuma eby’omulembe ebigenda okukozesebwa Okuyambe ku Bannayuganda okutindiga eng’endo nga bagenda ebweru.\nEddwaaliro lino SK Mbuga aligasse ku bizimbe ebirala by'alina okwetoloola Kampala n’emiriraano omuli eby’amaduuka ne n’ebipangisibwa okusulwamu (Apartments) nga n’ebisinga ku bino bisangibwa mu bitundu by’e Buziga, Konge, Munyonyo, Bbunga ne Muyenga Ssaako mmotoka ez’ebbeeyi ezisimbye mu bikomera bye okuli; Rolls Royce, Ferrari, Hummers Hummers, Ferrari, Rolls Royce, Range Rovers, BMWs, Mercedes,Agulidde abatuuze abyulensi.\nNg’ayita mu kibiina kye ekya SK Mbuga Foundation Africa aliko mmotoka za ambyulensi ez’omulembe nnya (4) ze yatuusiza nga biri ku zino aziwaddeyo okuyamba ku bantu b’omu kitundu kye.\nEmu yakuyamba ku bantu b’e Konge- Buziga gy'ensula ate enddala ndi mukwogerezeganya n’aba poliisi y’e Kabalagala wemba ngiteeka okuyamba ku bantu abasula n’okukolera mu bitundu ebiriraanyewo"Bwatyo SK Mbuga bwategeezezza


Gen Katumba Wamala ategeezezza nti omugenzi abadde mukwano gwe nnyo ng'era bwe guba muti omuvule gwe gwagudde mu kibira.\nYagasseeko Muzaata abadde avaamu ebigambo ebikaawa ng'omususa naye nga bizimba ng'era n'ebwoba obadde mukwano gwe n'okola ensobi ng'akugamba gwe osalawo oba ogitereeza oba omunyiigira kyokka ye abadde tasiba busungu\nYagasseeko nti wiiki bbiri n'ekitundu nga Muzaata tannalwala yamusisinkana ng'alina ensonga zaamubuulira ezikwatagana n'ekifo kye awali amaka ge. Yagambye nti okufa kwa Muzaata kuwe abantu ekyokuyiga nti balina okukomya okwewalana\n"Lwaki mulimba Katonda nti mumwagala nnyo nga baliraanwa bammwe mu bawalana! Mbasaba mukomye empalana kuba tewali amaanyi lunaku lwaligenda,'' Katumba Wamala bwe yategeezezza\nNtuusa okusaasira kwange eri Obusiraamu n'eggwanga lyonna olwokufiirwako omuntu abadde atambulira ku mazima , Muzaata ye musajja abadde ateerya ntama nga Basheikh bonna mu ggwanga abalekedde ebbanja nga balina okufuna okulaba nga batambulira kw'ebyo by'azze ababuulirira.\nNabbira Ssempala avuganya ku kifo ky'obwaloodi meeya wa Kampala:Sheikh Muzaata muyigiddeko ebintu bingi. Nze buli lwe mbadde nfuna ekinsumbuwa nga mukubira akasimu. Muzaata ye muntu eyasooka n'okumanya nti ngenda kwesimbawo ku bwa loodi Meeya , amazima Muzaata abadde musajja nnyo mu buli nsonga .\nMadiina Nsereko Commissioner w'ebyettaka: Maama waffe yafa 2011 n'atulekera Muzaata ng'omukuza amazima w'afiiridde ng'omulimu gw'obukuza agukoze bulungi kuba abadde atukubira ku ssimu n'atubuuza nti baana bange muli bulungi kale tusaba Mukama ammuwuze mirembe.\nEdrisa Tenywa avuganya ku kifo ky'obw'obubaka bwa palamenti mu Kawempe South: Omugenzi kasita yazuula nti tweddira omuziro gumu abadde ampita mutoowe. Muzaata abadde tasosola mu bibiina byabufuzi, mu ddiini kuba n'Abalokole babadde mikwano gye, nsaba abantu tumuyigireko .\nMatthias Mulumba avuganya ku kifo ky'obubaka bwa palamenti mu Kawempe yagambye nti Muzaata ye musajja abadde tanyigirwa mu ttooke ng'emisana n'ekiro takyukakyuka mu bigambo naye okufa kwe ffenna kutukubye wala.